serbialaw.eu » Home » Criminal law » Criminal Code » Criminal Code\nserbialaw.eu » Home » Criminal law » Criminal Code\n("Sl. glasnik SRS", br. 26/77, 28/77 - ispr., 43/77 - ispr., 20/79, 24/84, 39/86, 51/87, 6/89, 42/89 i 21/90 i "Sl. glasnik RS", br. 16/90, 26/91 - odluka USJ br. 197/87, 75/91 - odluka USRS br. 58/91, 9/92, 49/92, 51/92, 23/93, 67/93, 47/94, 17/95, 44/98, 10/2002, 11/2002 - ispr., 80/2002 - dr. zakon, 39/2003 i 67/2003)\nKrivično zakonodavstvo Republike Srbije čine odredbe ovog zakona i krivičnopravne odredbe sadržane u drugim zakonima Republike Srbije.\nPrimena krivičnog zakonodavstva Republike Srbije\nKrivično zakonodavstvo Republike Srbije primenjuje se na svakog ko na teritoriji Republike Srbije učini krivično delo.\nUslovi za određivanje zaštitnog nadzora\n(1) Pod uslovima predviđenim Zakonom uz uslovnu osudu sud može odrediti zaštitni nadzor.\n(2) Zaštitni nadzor sud će odrediti u granicama vremena proveravanja, ako s obzirom na okolnosti izvršenja krivičnog dela, ličnost učinioca, njegov raniji život i njegovo držanje posle učinjenog krivičnog dela smatra da će se svrha uslovne osude bolje ostvariti uz nadzor i pružanje pomoći uslovno osuđenom.\n(3) Kad uz uslovnu osudu utvrdi zaštitni nadzor sud može postaviti obaveze predviđene zakonom.\n(4) Prilikom izbora obaveza sud će naročito uzeti u obzir godine starosti učinioca, njegove psihičke osobine, pobude iz kojih je delo učinjeno, lične prilike, raniji život i ponašanje učinioca posle učinjenog krivičnog dela, kao i opravdanost određivanja obaveze za postizanje svrhe uslovne osude.\nObaveze uz zaštitni nadzor\n(1) Osuđeni kome je uz uslovnu osudu određen zaštitni nadzor obavezan je da se javlja organu nadležnom za vršenje zaštitnog nadzora u rokovima koje ovaj odredi.\n(2) Kad sud uz uslovnu osudu odredi zaštitni nadzor može osuđenom postaviti ove obaveze:\n1) lečenje u odgovarajućoj zdravstvenoj ustanovi,\n2) posećivanje odgovarajućih profesionalnih, psiholoških ili drugih savetovališta,\n3) osposobljavanje za zanimanje,\n4) prihvatanje zaposlenja koje odgovara stručnoj spremi i sposobnostima osuđenoga,\n5) prestanak uživanja alkoholnih pića i opojnih droga,\n6) prestanak posećivanja određenih lokala i određenih priredbi,\n7) blagovremeno obaveštavanje o promeni mesta boravka ili stana ili o promeni radnog mesta,\n8) raspolaganje ličnim dohotkom u skladu sa ličnim i porodičnim obavezama.\n(3) Sud može u granicama vremena proveravanja izmeniti ili ukinuti postavljene obaveze.\nSprovođenje zaštitnog nadzora\n(1) Kad izrekne uslovnu osudu sa zaštitnim nadzorom sud izvršenje zaštitnog nadzora poverava nadležnoj službi za izvršenje.\n(2) Služba iz prethodnog stava ovog člana dužna je obaveštavati sud o sprovođenju zaštitnog nadzora i po potrebi predložiti ukidanje pojedinih obaveza, njihovu zamenu drugim obavezama, ukidanje zaštitnog nadzora ili opozivanje uslovne osude.\nPosledice neizvršenja obaveza uz zaštitni nadzor\nAko osuđeni kome je izrečen zaštitni nadzor ne ispunjava obaveze koje mu je sud odredio, sud ga može opomenuti ili može ranije obaveze zameniti drugim ili produžiti trajanje zaštitnog nadzora u okviru vremena proveravanja, ili opozvati uslovnu osudu.\nOPŠTA PRAVILA O IZVRŠENJU KAZNI\nSvrha izvršenja kazne\n(1) Izvršavanjem kazne ostvaruje se svrha kažnjavanja određena zakonom.\n(2) U izvršavanju kazne ne smeju se osuđenom nanositi fizičke patnje niti se sme vređati njegovo ljudsko dostojanstvo.\nObustava vršenja prava za vreme izdržavanja kazne\nLica osuđena na kaznu zatvora za vreme izvršenja kazne ne mogu vršiti izborne funkcije u državnim organima, organima teritorijalne autonomije, organima lokalne samouprave, organima upravljanja, poslovodnim organima ili drugim organima u preduzećima, ustanovama ili drugim organizacijama.\n(1) Osuđeni koji je izdržao polovinu kazne zatvora može se uslovno otpustiti sa izdržavanja kazne ako se u toku izdržavanja kazne tako popravio da se može sa osnovom očekivati da će se na slobodi dobro vladati, a naročito da neće vršiti krivična dela. Pri oceni da li će se osuđeni uslovno otpustiti uzeće se u obzir njegovo vladanje za vreme izdržavanja kazne, izvršavanje radnih obaveza s obzirom na njegovu radnu sposobnost i druge okolnosti koje pokazuju da je postignuta svrha kažnjavanja.\n(2) Osuđeni koji je izdržao trećinu kazne zatvora može se izuzetno otpustiti sa izdržavanja kazne ako postoje uslovi iz stava 1 ovog člana i ako posebne okolnosti koje se odnose na ličnost osuđenog očigledno pokazuju da je postignuta svrha kažnjavanja.\n(1) Sud će opozvati uslovni otpust ako osuđeni dok je na uslovnom otpustu učini jedno ili više krivičnih dela za koje je izrečena kazna zatvora preko jedne godine.\n(2) Sud može opozvati uslovni otpust ako uslovno otpušteni učini jedno ili više krivičnih dela za koje je izrečena kazna zatvora do jedne godine. Pri oceni da li će opozvati uslovni otpust sud će naročito uzeti u obzir srodnost učinjenih krivičnih dela, njihov značaj, pobude iz kojih su učinjena i druge okolnosti koje ukazuju na opravdanost opozivanja uslovnog otpusta.\n(3) Kad sud opozove uslovni otpust izreći će kaznu primenom odredaba čl. 48 i 49 stav 2 Krivičnog zakona Savezne Republike Jugoslavije uzimajući ranije izrečenu kaznu kao već utvrđenu. Deo kazne koju je osuđeni izdržao po ranijoj osudi uračunava se u novu kaznu, a vreme provedeno na uslovnom otpustu ne uračunava se.\n(4) Odredbe st. 1 do 3 ovog člana primenjivaće se i kada se uslovno otpuštenom sudi za delo koje je učinio pre nego što je uslovno otpušten.\n(5) Ako uslovno otpušteni bude osuđen na kaznu zatvora do jedne godine, a sud ne opozove uslovni otpust, produžuje se uslovni otpust za vreme koje je osuđeni proveo na izdržavanju kazne zatvora.\n(6) U slučajevima iz st. 1 i 2 ovog člana uslovni otpust se može opozvati najdocnije u roku od dve godine od dana kada je uslovni otpust istekao.\nODREDBE O VASPITNIM MERAMA I KAŽNJAVANJU MALOLETNIKA\nOdredbe koje se primenjuju prema maloletnicima\nPrema maloletnim učiniocima krivičnih dela primenjuju se odredbe glave VI Krivičnog zakona Savezne Republike Jugoslavije i odredbe ove glave, a ostale krivično-pravne odredbe samo ako nisu u suprotnosti sa ovim posebnim odredbama.\nVrste vaspitnih mera\nMaloletnim učiniocima krivičnih dela mogu se izreći ove vaspitne mere:\ndisciplinske mere: ukor ili upućivanje u disciplinski centar za maloletnike;\nmere pojačanog nadzora: od strane roditelja ili staraoca, u drugoj porodici ili od strane organa starateljstva;\nzavodske mere: upućivanje u vaspitnu ustanovu, u vaspitno-popravni dom ili u ustanovu za defektne maloletnike.\nZakonom se mogu predvideti i druge vaspitne mere.\n(1) Ukor se izriče ako je dovoljno da se maloletnik zbog učinjenog krivičnog dela samo prekori.\n(2) Pri izricanju ukora ukazaće se maloletniku na štetnost njegovog postupka i predočiće mu se da u slučaju ponovnog izvršenja krivičnog dela prema njemu može biti primenjena teža mera.\nUpućivanje u disciplinski centar za maloletnike\n(1) Sud će uputiti maloletnika u disciplinski centar za maloletnike kada je potrebno da se odgovarajućim kratkotrajnim merama izvrši uticaj na njegovu ličnost i vladanje.\n(2) Maloletnika kome je izrečena mera upućivanja u disciplinski centar za maloletnike sud može uputiti u disciplinski centar:\n1) na određeni broj sati u praznične dane i to najviše četiri uzastopna praznična dana;\n2) na određeni broj sati u toku dana, ali najduže do trideset dana;\n3) na neprekidni boravak za određeni broj dana, ali ne duže od dvadeset dana.\n(3) Pri izricanju ove mere vodiće se računa da usled njenog izvršenja maloletnik ne zaostane u redovnoj nastavi.\n(4) U disciplinskom centru maloletnik će se uposliti na korisnim radovima koji odgovaraju njegovom uzrastu.\n(5) Kad izrekne upućivanje u disciplinski centar za maloletnike sud može odrediti da se po izvršenju ove mere maloletnik stavi pod pojačani nadzor organa starateljstva.\nPojačan nadzor od strane roditelja ili staraoca\n(1) Meru pojačanog nadzora od strane roditelja ili staraoca sud će izreći ako su roditelji odnosno staralac propustili da vrše nadzor nad maloletnikom, a u mogućnosti su da ovakav nadzor vrše i to se kod njih može s osnovom očekivati.\n(2) Kad sud izrekne meru pojačanog nadzora od strane roditelja ili staraoca daće roditelju ili staraocu potrebna uputstva i naložiti mu određene dužnosti u pogledu mera koje treba preduzeti za vaspitanje maloletnika i za otklanjanje štetnih uticaja na njega.\n(3) Sud će naknadno odlučiti o prestanku mere iz stava 1 ovog člana, s tim da njeno trajanje ne može biti kraće od jedne ni duže od tri godine.\n(4) Pri izricanju mere iz stava 1 ovog člana sud može odrediti da organ starateljstva proverava njeno izvršenje i ukazuje pomoć roditelju ili staraocu. Sud će naknadno odlučiti o prestanku ovog proveravanja, s tim da ono ne može trajati manje od jedne ni duže od tri godine.\nPojačan nadzor u drugoj porodici\n(1) Ako roditelji odnosno staralac maloletnika nisu u mogućnosti da nad njim vrše nadzor ili ako se od njih ne može to s osnovom očekivati, maloletnik će se predati drugoj porodici koja je voljna da ga primi, i koja ima mogućnost da nad njim vrši pojačan nadzor.\n(2) Pri izricanju ove mere sud će odrediti da za vreme njenog trajanja organ starateljstva proverava njeno izvršenje i ukazuje potrebnu pomoć porodici kojoj je maloletnik predat.\n(3) Pojačan nadzor u drugoj porodici može trajati najmanje jednu a najviše tri godine. Izvršenje ove mere obustaviće se kad roditelji odnosno staralac maloletnika steknu mogućnost da nad njim vrše pojačani nadzor ili kad prema rezultatu prevaspitanja prestane potreba za pojačanim nadzorom. Ako se ostvare uslovi za pojačani nadzor roditelja ili staraoca, izvršenje ove mere može se obustaviti i kad je mera trajala kraće od godinu dana.\n(1) Ako roditelji odnosno staralac nisu u mogućnosti da vrše pojačan nadzor nad maloletnikom, a ne postoje uslovi za predaju maloletnika drugoj porodici radi vršenja ovakvog nadzora, maloletnik će se staviti pod nadzor organa starateljstva.\n(2) Kad je maloletniku izrečena mera pojačanog nadzora organa starateljstva sud će naknadno odlučiti o prestanku ove mere s tim da njeno trajanje ne može biti kraće od jedne ni duže od tri godine. Za vreme trajanja ove mere maloletnik i dalje ostaje da živi kod svojih roditelja ili drugih lica koja ga izdržavaju, a pojačani nadzor nad njim vrši određeno službeno lice organa starateljstva.\n(3) Određeno službeno lice organa starateljstva brine se o školovanju maloletnika, njegovom zaposlenju, odvajanju iz sredine koja na njega štetno utiče, potrebnom lečenju i sređivanju prilika u kojima živi.\nPosebne obaveze uz pojačan nadzor\n(1) Ako je to potrebno za uspešnije izvršenje izrečene mere sud može maloletniku, prilikom izricanja neke od vaspitnih mera pojačanog nadzora, odrediti jednu ili više posebnih obaveza predviđenih zakonom.\n(2) Prilikom izricanja neke od vaspitnih mera pojačanog nadzora sud može maloletniku odrediti ove obaveze:\n1) da se lično izvini oštećenom licu;\n2) da u okviru sopstvenih mogućnosti otkloni štetu prouzro-kovanu krivičnim delom;\n3) da redovno pohađa školu;\n4) da se osposobljava za zanimanje koje odgovara njegovim sposobnostima i sklonostima;\n5) da prihvati zaposlenje;\n6) da se uzdrži od uživanja alkoholnih pića i opojnih droga;\n7) da se uzdrži od posećivanja određenih lokala odnosno određenih priredbi;\n8) da posećuje odgovarajuću zdravstvenu ustanovu ili savetovalište;\n9) da se u slobodno vreme bavi određenim društveno-korisnim delatnostima;\n10) da se ne druži sa licima koja na njega štetno utiču;\n11) da učestvuje u akcijama humanitarnih i omladinskih organizacija.\n(3) Sud može obaveze koje je odredio izmeniti ili ukinuti.\n(4) Pri određivanju obaveza iz stava 2 ovog člana sud će posebno ukazati maloletniku i njegovim roditeljima odnosno staraocu da se u slučaju neispunjenja ovih obaveza izrečena mera pojačanog nadzora može zameniti drugom vaspitnom merom.\n(1) Sud će uputiti u vaspitnu ustanovu maloletnika nad kojim treba obezbediti vršenje stalnog nadzora od strane stručnih vaspitača u opštoj ustanovi za vaspitanje maloletnika.\n(2) Kad sud uputi maloletnika u vaspitnu ustanovu maloletnik u njoj ostaje najmanje šest meseci a najviše tri godine. Pri izricanju ove mere sud neće odrediti njeno trajanje, već će o tome naknadno odlučiti.\n(1) Maloletnika prema kome treba primeniti pojačane mere prevaspitanja sud će uputiti u vaspitno-popravni dom za maloletne učionice krivičnih dela.\n(2) Pri odlučivanju da li će izreći ovu meru sud će posebno uzeti u obzir težinu i prirodu učinjenog dela i okolnost da li su prema maloletniku ranije bile izricane vaspitne mere ili maloletnički zatvor.\n(3) Kad sud uputi maloletnika u vaspitno-popravni dom, maloletnik u domu ostaje najmanje jednu a najviše pet godina. Pri izricanju ove mere sud neće odrediti njeno trajanje, već će o tome naknadno odlučiti.\nUslovni otpust kod upućivanja u vaspitno-popravni dom\n(1) Maloletnika koji je u vaspitno-popravnom domu proveo najmanje jednu godinu sud može uslovno otpustiti sa izdržavanja ove vaspitne mere, ako se na osnovu uspeha postignutog u vaspitanju i prevaspitanju može osnovano očekivati da on neće ubuduće vršiti krivična dela i da će se u sredini u kojoj bude živeo dobro vladati.\n(2) Sud može odlučiti da se maloletnik za vreme uslovnog otpusta stavi pod neku meru pojačanog nadzora.\n(3) Uslovni otpust traje najduže do isteka zakonskog roka trajanja upućivanja u vaspitno-popravni dom, ako pre toga sud nije ovu meru obustavio od izvršenja ili je zamenio drugom merom.\n(4) Ako se za vreme trajanja uslovnog otpusta maloletnik ne pridržava obaveza koje su mu određene uz meru pojačanog nadzora ili se uopšte tako loše ponaša da njegov boravak van vaspitno-popravnog doma nije više opravdan, sud može opozvati uslovni otpust. Vreme provedeno na uslovnom otpustu ne uračunava se u zakonsko trajanje izrečene vaspitne mere.\nUpućivanje u specijalnu ustanovu\n(1) Prema maloletnicima zaostalim u psihofizičkom razvoju (gluvi, slepi, gluvonemi, zaostali u duševnom razvoju i sl.) sud može umesto upućivanja u vaspitnu ustanovu ili u vaspitno-popravni dom izreći meru upućivanja u specijalnu ustanovu za maloletnike zaostale u psihofizičkom razvoju.\n(2) Ova mera izreći će se umesto mere bezbednosti obaveznog psihijatrijskog lečenja i čuvanja u zdravstvenoj ustanovi, ako se u određenoj ustanovi za maloletnike zaostale u psihofizičkom razvoju može obezbediti čuvanje i lečenje i time postići svrha ove mere bezbednosti.\n(3) Kad sud uputi maloletnika u specijalnu ustanovu, maloletnik u njoj ostaje dok je to potrebno radi njegovog lečenja ili osposobljavanja, ali kad postane punoletan ponovo će se ispitati potreba njegovog daljeg zadržavanja u ovoj ustanovi.\nIzbor vaspitne mere\nPri izboru vaspitne mere sud će uzeti u obzir uzrast maloletnika, stepen njegove duševne razvijenosti, njegova psihička svojstva, njegove sklonosti, pobude iz kojih je delo učinjeno, dosadašnje vaspitanje, sredinu i prilike u kojima je živeo, težinu dela, da li je prema njemu ranije bila izrečena vaspitna mera ili maloletnički zatvor i sve druge okolnosti koje mogu biti od uticaja za izricanje one mere kojom će se najbolje postići svrha vaspitnih mera.\nObustava izvršenja i izmena odluke o vaspitnim merama\n(1) Kad se posle donošenja odluke kojom je izrečena mera pojačanog nadzora ili zavodska mera pojave okolnosti kojih nije bilo u vreme donošenja odluke ili se za njih nije znalo, ili ako se ne može izvršiti usled odbijanja maloletnika ili roditelja maloletnika da postupe po nalogu onoga ko meru izvršava ili ako nastupe druge okolnosti predviđene zakonom, a one bi bile od uticaja na donošenje odluke, izvršenje izrečene mere može se obustaviti ili se izrečena mera može zameniti merom pojačanog nadzora ili zavodskom merom.\n(2) Ako za pojedine mere nije što drugo predviđeno, mera pojačanog nadzora ili zavodska mera može se, s obzirom na postignuti uspeh prevaspitanja, obustaviti od izvršenja a može se zameniti drugom takvom merom kojom će se bolje postići svrha vaspitnih mera. U pogledu zavodskih mera obustavljanje od izvršenja ili zamenjivanje drugom merom vršiće se uz sledeća ograničenja:\n1) mera upućivanja u vaspitnu ustanovu pre isteka roka od šest meseci ne može se obustaviti od izvršenja, a do isteka ovog roka može se izmeniti samo upućivanjem maloletnika u vaspitno-popravni dom ili u specijalnu ustanovu;\n2) mera upućivanja u vaspitno-popravni dom pre isteka roka od jedne godine ne može se obustaviti od izvršenja, a do isteka ovog roka može se zameniti samo upućivanjem maloletnika u specijalnu ustanovu.\nPonovno odlučivanje o vaspitnim merama\n(1) Ako je od pravosnažnosti odluke kojom je izrečena mera pojačanog nadzora ili zavodska mera proteklo više od dve godine, a izvršenje nije započeto, sud će ponovo odlučiti o potrebi izvršenja izrečene mere. Pri tom sud može odlučiti da se ranije izrečena mera izvrši, ne izvrši ili da se zameni nekom drugom merom.\n(2) Mera upućivanja u disciplinski centar za maloletnike neće se izvršiti ako je proteklo više od šest meseci od pravosnažnosti odluke kojom je ova mera izrečena a njeno izvršenje nije započeto.\nIzricanje vaspitne mere za krivična dela u sticaju\n(1) Ako je maloletnik učinio više krivičnih dela u sticaju, sud će jedinstveno ceniti sva ta dela i izreći jednu od vaspitnih mera predviđenih ovim zakonom, ne određujući za svako delo posebnu meru.\n(2) Ovako će sud postupiti i u slučaju ako se posle izrečene vaspitne mere utvrdi da je maloletnik pre ili posle njenog izricanja učinio neko krivično delo.\nOdmeravanje kazne maloletničkog zatvora\n(1) Pri odmeravanju kazne starijem maloletniku sud će uzeti u obzir sve okolnosti koje utiču da kazna bude veća ili manja imajući posebno u vidu stepen duševne razvijenosti maloletnika i vreme koje je potrebno za njegovo vaspitanje, prevaspitanje i stručno usavršavanje.\n(2) Pri odmeravanju kazne starijem maloletniku za određeno krivično delo sud ne može izreći maloletnički zatvor u trajanju dužem od propisane kazne zatvora za to delo, ali sud nije vezan za najmanju meru propisane kazne.\n(3) Ako stariji maloletnik učini više krivičnih dela u sticaju, a sud nađe da za svako krivično delo treba izreći kaznu maloletničkog zatvora, odmeriće kaznu po slobodnoj oceni u okviru njene najveće zakonske mere. Ako sud nađe da bi za neko krivično delo u sticaju trebalo starijeg maloletnika kazniti, a da bi za druga krivična dela trebalo izreći vaspitne mere, za sva dela u sticaju izreći će samo kaznu maloletničkog zatvora.\n(4) Ovako će sud postupiti i u slučaju ako se posle izrečene kazne utvrdi da je maloletnik pre ili posle njenog izricanja učinio neko krivično delo.\nIzvršenje kazne maloletničkog zatvora\n(1) Kaznu maloletničkog zatvora stariji maloletnici izdržavaju u posebnim kazneno-popravnim domovima u kojima mogu ostati do navršene dvadeset treće godine. Ako do tada ne budu izdržali kaznu, uputiće se u kazneno-popravnu ustanovu u kojoj punoletna lica izdržavaju kaznu. Izuzetno u kazneno-popravnom domu za maloletnike može ostati lice koje je navršilo dvadeset tri godine, ali samo ako je to potrebno radi završetka njegovog školovanja ili stručnog osposobljavanja.\n(2) Izbor posla za osuđene maloletnike vrši se prema njihovim sposobnostima i sklonostima za određenu vrstu posla, a u skladu sa mogućnostima koje postoje u kazneno-popravnom domu.\n(3) Radno vreme osuđenih maloletnika određuje se tako da im se omogući školovanje i stručno osposobljavanje i da im ostane dovoljno vremena za fizičko vaspitanje i razonodu.\n(4) Osuđeni se može uslovno otpustiti ako je izdržao trećinu kazne, ali ne pre nego što je proveo jednu godinu u kazneno-popravnom domu. Za vreme uslovnog otpusta sud može odrediti mere pojačanog nadzora od strane organa starateljstva. Za opozivanje uslovnog otpusta primeniće se shodno odredbe člana 10 ovog zakona.\nPrestanak vaspitne mere usled izricanja kazne maloletničkog zatvora\nAko za vreme trajanja vaspitne mere sud izrekne starijem maloletniku kaznu maloletničkog zatvora, vaspitna mera prestaje kad maloletnik započne izdržavanje ove kazne.\nTrajanje vaspitne mere izrečene punoletnom licu\nKad je punoletnom licu koje je izvršilo krivično delo kao maloletno ili mlađem punoletnom licu izrečena zavodska vaspitna mera, ono može ostati u vaspitnoj ustanovi ili u vaspitno-popravnom domu najduže do navršene dvadesettreće godine.\nDejstvo kazne na vaspitne mere\nAko za vreme trajanja vaspitne mere sud izrekne punoletnom licu kaznu maloletničkog zatvora ili kaznu zatvora najmanje godinu dana, vaspitna mera prestaje kada ovo lice započne izdržavanje kazne. Ako je izrečena kazna zatvora u kraćem trajanju, sud će u presudi odlučiti da li će se po izdržanoj kazni nastaviti izvršenje vaspitne mere ili će se ta mera ukinuti.\nDejstvo vaspitnih mera i kazne maloletničkog zatvora\nLica koja izdržavaju meru upućivanja u vaspitno-popravni dom ili kaznu maloletničkog zatvora ne mogu za to vreme vršiti izborne funkcije u državnim organima, organima teritorijalne autonomije, organima lokalne samouprave, organima upravljanja, poslovodnim organima ili drugim organima u preduzećima ili drugim organizacijama.\nDavanje podataka o izrečenim vaspitnim merama\nPodaci o izrečenim vaspitnim merama mogu se dostaviti samo sudu, javnom tužilaštvu, organima unutrašnjih poslova, organu starateljstva i ustanovama koje se bave zaštitom maloletnika.\nMere bezbednosti, osim zabrane vršenja poziva, delatnosti ili dužnosti, mogu se izreći i maloletnicima ako im je izrečena vaspitna mera ili maloletnički zatvor. Mera bezbednosti obaveznog lečenja alkoholičara i narkomana ne može se izreći uz disciplinske vaspitne mere.\n1) službenim licem smatra se:\na) lice, koje u državnom organu vrši službene dužnosti;\nb) izabrano, imenovano ili postavljeno lice u skupštini, državnom organu, organu teritorijalne autonomije ili organu lokalne samouprave ili lice koje stalno ili povremeno vrši službene dužnosti ili izvršava službene funkcije u tim organima;\nv) lice koje u ustanovi, preduzeću ili organizaciji odlučuje o pravima, obavezama ili interesima fizičkih ili pravnih lica, kome je na osnovu zakona povereno vršenje upravnih i drugih ovlašćenja u izvršavanju zakona i drugih propisa;\ng) službenim licem smatra se i lice kome je faktički povereno vršenje pojedinih službenih dužnosti ili poslova;\n2) odgovornim licem smatra se vlasnik preduzeća ili druge organizacije kao i lice u preduzeću, ustanovi ili drugoj organizaciji kome je, s obzirom na njegovu funkciju, uložena sredstva ili na osnovu ovlašćenja poveren određeni krug poslova u upravljanju imovinom, proizvodnji ili drugoj delatnosti ili u vršenju nadzora nad njima ili mu je faktički povereno obavljanje pojedinih poslova; odgovornim licem smatra se i službeno lice kad su u pitanju krivična dela kod kojih je kao izvršilac označeno odgovorno lice a nisu predviđena u glavi o krivičnim delima protiv službene dužnosti, odnosno kao krivična dela službenog lica u ovom zakonu;\n3) kad je kao izvršilac određenih krivičnih dela označeno službeno ili odgovorno lice, lica navedena u tač. 1 i 2 ovog člana mogu biti izvršioci tih dela ukoliko iz zakonskih obeležja pojedinog dela ne proizilazi da izvršilac može biti samo neko od tih lica;\n4) izborima smatraju se izbori za predsednika Republike, Narodnu skupštinu, skupštinu autonomne pokrajine, skupštinu grada, skupštinu opštine i drugi izbori koji se raspisuju i vrše na osnovu zakona;\n5) referendumom smatra se izjašnjavanje građana na kome se odlučuje o pitanjima za koja je to utvrđeno Ustavom ili zakonom;\n6) ispravom smatra se svaki predmet koji je podoban ili određen da služi kao dokaz kakve činjenice koja ima značaj za pravne odnose; ispravom smatra se i registrovani podatak koji je rezultat postupka elektronske obrade podataka, a koji se bez korišćenja tehničkih sredstava ne može saznati;\n7) znacima za vrednost smatraju se i strani znaci za vrednosti;\n8) pokretnom stvari smatra se i svaka proizvedena ili skupljena energija za davanje svetlosti, toplote ili kretanja kao i telefonski impuls;\n9) silom smatra se i primena hipnoze ili omamljujućih sredstava da se neko protiv svoje volje dovede u nesvesno stanje ili da se onesposobi za otpor;\n10) motornim vozilom smatra se svako saobraćajno sredstvo na motorni pogon u suvozemnom i vodenom saobraćaju.\n(1) Ko drugog liši života, kazniće se zatvorom najmanje sedam godina.\n(2) Zatvorom najmanje dvanaest godina ili zatvorom od četrdeset godina, kazniće se:\n4) ko drugog liši života iz koristoljublja, radi izvršenja ili prikrivanja drugog krivičnog dela, iz krvne ili bezobzirne osvete ili iz drugih niskih pobuda;\n5) ko liši života službeno ili vojno lice pri vršenju poslova državne ili javne bezbednosti ili dužnosti čuvanja javnog reda, hvatanja učinioca krivičnog dela ili čuvanja lica lišenog slobode, ili ko liši života drugo lice pri vršenju ovih poslova i dužnosti koje obavlja na osnovu zakona ili drugih propisa;\n6) ko sa umišljajem liši života više lica a ne radi se o ubistvu na mah ili ubistvu deteta pri porođaju.\n(3) Saučesnik u izvršenju dela iz st. 1 i 2 ovog člana koji otkrije delo, izvršioca ili organizatora može se blaže kazniti.\nKo drugog liši života na mah, doveden bez svoje krivice u jaku razdraženost napadom ili teškim vređanjem od strane ubijenog, kazniće se zatvorom od jedne do deset godina.\nKo drugog liši života iz nehata, kazniće se zatvorom od šest meseci do pet godina.\n(1) Mati koja liši života svoje dete za vreme porođaja ili neposredno posle porođaja, dok traje poremećaj što ga je kod nje izazvao porođaj, kazniće se zatvorom od tri meseca do tri godine.\n(2) Za pokušaj će se kazniti.\nNavođenje na samoubistvo i pomaganje u samoubistvu\n(1) Ko navede drugog na samoubistvo ili mu pomogne u izvršenju samoubistva, pa ovo bude izvršeno, kazniće se zatvorom od jedne do pet godina.\n(2) Ko delo iz stava 1 ovog člana učini prema maloletniku koji je navršio 14 godina ili prema licu koje se nalazi u stanju bitno smanjene uračunljivosti, kazniće se zatvorom od jedne do deset godina.\n(3) Ako je delo iz stava 1 ovog člana učinjeno prema maloletniku koji nije navršio četrnaest godina ili prema neuračunljivom licu, učinilac će se kazniti po članu 47 ovog zakona.\n(4) Ko surovo ili nečovečno postupa sa licem koje se prema njemu nalazi u odnosu kakve podređenosti ili zavisnosti, pa ono usled takvog postupanja izvrši samoubistvo, koje se može pripisati nehatu učinioca, kazniće se zatvorom od šest meseci do pet godina.\n(5) Ako je usled dela iz prethodnih stavova samoubistvo samo pokušano, sud može učinioca blaže kazniti.\nNedozvoljen prekid trudnoće\n(1) Ko protivno propisima o vršenju prekida trudnoće bremenitoj ženi sa njenim pristankom izvrši pobačaj, započne da vrši pobačaj ili joj pomogne da izvrši pobačaj, kazniće se zatvorom od tri meseca do tri godine.\n(2) Ko se bavi vršenjem dela iz stava 1 ovog člana, kazniće se zatvorom od šest meseci do pet godina.\n(3) Ko bremenitoj ženi bez njenog pristanka izvrši ili započne da vrši pobačaj, kazniće se zatvorom od jedne do osam godina.\n(4) Ako usled dela iz st. 1 do 3 ovog člana nastupi smrt, teška telesna povreda ili teško narušavanje zdravlja žene nad kojom je vršen prekid trudnoće, učinilac će se kazniti za delo iz stava 1 ovog člana zatvorom od šest meseci do pet godina, a za delo iz st. 2 i 3 ovog člana zatvorom najmanje tri godine.\n(2) Ko drugog telesno povredi ili mu zdravlje naruši tako teško da je usled toga doveden u opasnost život povređenog ili je uništen ili trajno i u znatnoj meri oslabljen koji važan deo njegovog tela ili koji važan organ, ili je prouzrokovana trajna nesposobnost za rad povređenog, ili trajno i teško narušenje njegovog zdravlja ili unakaženost, kazniće se zatvorom od jedne do deset godina.\n(3) Ako povređeni umre usled povreda iz st. 1 i 2 ovog člana, učinilac će se kazniti zatvorom od jedne do dvanaest godina.\n(4) Ko delo iz st. 1 i 2 ovog člana učini iz nehata, kazniće se zatvorom do tri godine.\n(5) Ko delo iz st. 1 do 3 ovog člana učini na mah, doveden bez svoje krivice u jaku razdraženost napadom, ili teškim vređanjem od strane povređenog, kazniće se za delo iz stava 1 zatvorom do tri godine, a za delo iz st. 2 i 3 zatvorom od jedne do pet godina.\n(1) Ko drugog lako telesno povredi ili mu zdravlje lako naruši, kazniće se zatvorom do jedne godine.\n(2) Ako je takva povreda nanesena oružjem, opasnim oruđem ili drugim sredstvom podobnim da telo teško povredi ili zdravlje teško naruši, učinilac će se kazniti zatvorom do tri godine.\n(3) Sud može učiniocu dela iz stava 2 ovog člana izreći sudsku opomenu, ako je učinilac bio izazvan nepristojnim ili grubim ponašanjem oštećenog.\n(4) Gonjenje za delo iz stava 1 ovog člana preduzima se po privatnoj tužbi.\nNasilno uzimanje ljudskih organa ili delova tela\n(1) Ko silom, pretnjom, obmanom ili na drugi nedozvoljen način uzme od drugog organ ili deo tela, kazniće se zatvorom od jedne do pet godina.\n(2) Ako je usled dela iz stava 1 ovog člana doveden u opasnost život lica kome je uzet organ ili deo tela, ili je prouzrokovana trajna nesposobnost za rad ili trajno ili teško narušavanje zdravlja ili unakaženost tog lica, učinilac će se kazniti zatvorom od tri do dvanaest godina.\n(3) Ako je usled dela iz stava 1 ovog člana nastupila smrt lica kome je uzet organ ili deo tela, učinilac će se kazniti zatvorom najmanje sedam godina.\n(4) Ako je delo iz st. 1 do 3 ovog člana izvršeno organizovano, organizator i neposredni izvršilac, kazniće se zatvorom najmanje dvanaest godina.\n(5) Kaznom iz stava 4 ovog člana kazniće se organizator i neposredni izvršilac koji delo iz st. 1 do 3 ovog člana učini u nameri da sebi ili drugom pribavi imovinsku korist.\nKo učestvuje u kakvoj tuči u kojoj je neko lišen života ili je drugom nanesena teška telesna povreda, kazniće se za samo učestvovanje zatvorom od tri meseca do tri godine.\nKo se pri kakvoj tuči ili svađi maši oružja, opasnog oruđa ili drugog sredstva podobnog da telo teško povredi ili zdravlje teško naruši, kazniće se novčanom kaznom ili zatvorom do šest meseci.\n(1) Ko drugo lice ostavi bez pomoći u stanju ili prilikama opasnim za život koje je sam prouzrokovao, kazniće se zatvorom od tri meseca do tri godine.\n(2) Ako lice izloženo takvoj opasnosti usled toga bude teško telesno povređeno ili mu zdravlje bude teško narušeno, učinilac će se kazniti zatvorom od jedne do pet godina.\n(3) Ako lice izloženo takvoj opasnosti usled toga izgubi život, učinilac će se kazniti zatvorom od jedne do osam godina.\nNapuštanje nemoćnog lica\n(1) Ko nemoćno lice koje mu je povereno ili o kojem je inače dužan da se stara, ostavi bez pomoći u prilikama opasnim za život ili zdravlje, kazniće se zatvorom od tri meseca do tri godine.\n(2) Ako je usled dela iz stava 1 ovog člana nastupila teška telesna povreda ili teško narušenje zdravlja ostavljenog lica, učinilac će se kazniti zatvorom od jedne do pet godina.\n(3) Ako je usled dela iz stava 1 ovog člana nastupila smrt ostavljenog lica, učinilac će se kazniti zatvorom od jedne do osam godina.\nKo ne pruži pomoć licu koje se nalazi u neposrednoj opasnosti za život iako je to mogao učiniti bez opasnosti za sebe ili drugog, kazniće se zatvorom do jedne godine.\nKo na osnovu razlike u nacionalnosti, rasi, veroispovesti, političkom ili drugom ubeđenju, etničkoj pripadnosti, polu, jeziku, obrazovanju ili društvenom položaju uskrati ili ograniči prava građana utvrđena ustavom, zakonom ili drugim propisom ili opštim aktom ili ratifikovanim međunarodnim ugovorom, ili ko na osnovu ove razlike daje građanima povlastice ili pogodnosti, kazniće se zatvorom od tri meseca do pet godina.\nPovreda ravnopravnosti upotrebe jezika i pisma\nKo suprotno propisima o ravnopravnoj upotrebi jezika ili pisama naroda i narodnosti Jugoslavije uskrati ili ograniči građaninu da pri ostvarivanju svojih prava upotrebi jezik odnosno pismo kojim se služi, kazniće se zatvorom do jedne godine.\nČl. 61a, 61b i 61v\n(1) Ko drugog silom ili ozbiljnom pretnjom prinudi da nešto učini ili ne učini ili trpi, kazniće se novčanom kaznom ili zatvorom do tri godine.\n(2) Ko delo iz stava 1 ovog člana učini pretnjom ubistvom ili teškom telesnom povredom, kazniće se zatvorom od šest meseci do pet godina.\n(1) Ko drugog protivpravno zatvori, drži zatvorenog ili mu na drugi način oduzme slobodu kretanja, kazniće se zatvorom do tri godine.\n(3) Ako protivpravno lišenje slobode učini službeno lice zloupotrebom svog položaja ili ovlašćenja kazniće se zatvorom od šest meseci do pet godina.\n(4) Ako je protivpravno lišenje slobode trajalo duže od trideset dana, ili je vršeno na svirep način, ili je licu koje je protivpravno lišeno slobode usled toga teško narušeno zdravlje ili su nastupile druge teške posledice, učinilac će se kazniti zatvorom od jedne do osam godina.\n(5) Ako je lice koje je protivpravno lišeno slobode usled toga izgubilo život, učinilac će se kazniti zatvorom najmanje pet godina.\n(1) Ko silom, pretnjom, obmanom ili na drugi način odvede ili zadrži neko lice sa namerom da ga ne pusti na slobodu dok od njega ili drugog lica ne iznudi novac ili kakvu drugu imovinsku korist, ili da njega ili koga drugog prinudi da nešto drugo učini, ne učini ili trpi, kazniće se zatvorom najmanje tri godine.\n(2) Ko radi ostvarenja cilja otmice preti ubistvom ili teškom telesnom povredom otetom licu, kazniće se zatvorom najmanje pet godina.\n(3) Učinilac dela iz st. 1 i 2 ovog člana koji dobrovoljno pusti na slobodu oteto lice, iako nije ostvaren cilj otmice, može se osloboditi od kazne.\n(4) Ako je oteto lice zadržano duže od deset dana ili je otmica izvršena na svirep način, ili je licu koje je oteto teško narušeno zdravlje, ili je oteto maloletno lice, ili su nastupile druge teške posledice, učinilac će se kazniti zatvorom najmanje sedam godina.\n(5) Ako je oteto lice usled toga izgubilo život, učinilac će se kazniti zatvorom najmanje dvanaest godina zatvora ili zatvorom od četrdeset godina.\nSlužbeno lice koje u vršenju službe drugog zlostavi, uvredi ili uopšte prema njemu postupi na način kojim se vređa ljudsko dostojanstvo, kazniće se zatvorom od tri meseca do tri godine.\n(1) Ko ugrozi sigurnost nekog lica ozbiljnom pretnjom da će napasti na život ili telo tog lica ili njemu bliskog lica, kazniće se novčanom kaznom ili zatvorom do godinu dana.\n(2) Ko delo iz stava 1 ovog člana učini prema više lica, ili ako ovo delo izazove uznemirenost građana, ili ako je delo izazvalo teške posledice, kazniće se zatvorom od šest meseci do pet godina.\n(3) Gonjenje za delo iz stava 1 ovog člana preduzima se po privatnoj tužbi.\nNarušavanje nepovredivosti stana\n(1) Ko neovlašćeno prodre u tuđ stan ili zatvorene prostorije ili se na zahtev ovlašćenog lica odatle ne udalji, kazniće se novčanom kaznom ili zatvorom do tri godine.\n(2) Ako je delo iz stava 1 ovog člana učinilo službeno lice u vršenju službe, kazniće se zatvorom od šest meseci do pet godina.\n(3) Za pokušaj dela iz st. 1 i 2 ovog člana kazniće se.\nSlužbeno lice koje u vršenju službe protivzakonito vrši pretresanje stana, prostorija ili lica, kazniće se zatvorom od šest meseci do pet godina.\n(1) Ko neovlašćeno učini fotografski, filmski ili drugi snimak nekog lica ili bez njegovog pristanka, a pri tome osetno zadre u njegov lični život, ili ko takav snimak preda ili pokazuje trećem licu ili mu na drugi način omogući da se sa njim upozna, kazniće se novčanom kaznom ili zatvorom do jedne godine.\n(2) Ako delo iz stava 1 ovog člana, učini službeno lice u vršenju službe, kazniće se zatvorom od šest meseci do pet godina.\nNeovlašćeno objavljivanje tuđeg spisa, portreta, fotografije, filma ili fonograma\n(1) Ko neovlašćeno objavi ili prikaže spis, portret, fotografiju, film ili fonogram ličnog karaktera bez pristanka lica koje je spis sastavilo ili na koga se spis odnosi, odnosno bez pristanka lica koje je prikazano na portretu, fotografiji ili filmu ili čiji je glas snimljen na fonogramu ili bez pristanka drugog lica čiji se pristanak po zakonu traži i time osetno zadre u lični život tog lica, kazniće se novčanom kaznom ili zatvorom do jedne godine.\n(2) Gonjenje se preduzima po privatnoj tužbi.\nPovreda tajnosti pisama ili drugih pošiljki\n(1) Ko neovlašćeno otvori tuđe pismo ili telegram ili kakvo drugo zatvoreno pismo ili pošiljku, ili na drugi način povredi njihovu tajnost, ili ko neovlašćeno zadrži, prikrije, uništi ili drugom preda tuđe pismo, telegram, zatvoreno pismeno ili pošiljku, kazniće se zatvorom do jedne godine.\n(2) Ko u nameri da sebi ili drugom pribavi kakvu korist ili da drugom nanese kakvu štetu, saopšti drugom tajnu koju je saznao povredom tajnosti tuđeg pisma, telegrama ili kakvog drugog zatvorenog pismena ili pošiljke, ili se tom tajnom posluži, kazniće se zatvorom od tri meseca do tri godine.\n(3) Ako delo iz st. 1 i 2 ovog člana učini službeno lice u vršenju službe, kazniće se zatvorom od šest meseci do pet godina.\nNeovlašćeno otkrivanje tajne\n(1) Advokat, branilac, lekar ili drugi zdravstveni radnik ili drugo lice koje neovlašćeno otkrije tajnu koju je saznalo u vršenju svog poziva, kazniće se zatvorom do jedne godine.\n(2) Neće se kazniti za delo iz stava 1 ovog člana ko otkrije tajnu u opštem interesu ili u interesu drugog lica koji je pretežniji od interesa čuvanja tajne.\n(3) Gonjenje se preduzima po privatnoj tužbi.\n(1) Ko u vršenju svoje radne obaveze sprečava drugog da koristi svoje pravo na podnošenje žalbe ili nekog drugog pravnog sredstva, prigovora, molbe ili predstavke, kazniće se zatvorom do jedne godine.\n(2) Ako delo iz stava 1 ovog člana učini službeno lice zloupotrebom svog službenog položaja ili ovlašćenja, kazniće se zatvorom od tri meseca do tri godine.\nSprečavanje štampanja i rasturanja štampanih stvari i emitovanja radio i televizijskog programa\n(1) Ko neovlašćeno sprečava štampanje, prodaju ili rasturanje knjiga, časopisa, novina, audio i video kaseta, ili drugih štampanih stvari, kazniće se zatvorom od tri meseca do tri godine.\n(2) Kaznom iz stava 1 ovog člana kazniće se i ko neovlašćeno sprečava ili ometa emitovanje radio i televizijskog programa.\nSprečavanje ili ometanje javnog skupa\n(1) Ko silom, ozbiljnom pretnjom, obmanom ili na drugi način spreči ili ometa sazivanje ili održavanje javnog skupa na koji građani imaju pravo po zakonu, kazniće se zatvorom od tri meseca do tri godine.\n(2) Ako delo iz stava 1 ovog člana učini službeno lice zloupotrebom svog položaja ili ovlašćenja, kazniće se zatvorom od šest meseci do pet godina.\n(1) Ko protivpravno uskrati ili ograniči građaninu Savezne Republike Jugoslavije slobodu kretanja ili nastanjivanja na teritoriji Republike Srbije, kazniće se novčanom kaznom ili zatvorom do jedne godine.\n(2) Ako delo iz stava 1 ovog člana učini službeno lice u vršenju službe, kazniće se zatvorom od šest meseci do pet godina.\nKo kršenjem zakona ili drugih propisa donetih na osnovu zakona ili na drugi način spreči ili onemogući kandidovanje na izborima, kazniće se zatvorom od šest meseci do pet godina.\n(1) Ko drugog, u nameri da mu onemogući vršenje prava glasanja, protivzakonito ne uvede u spisak glasača, izbriše iz tog spiska ili ga na drugi protivpravan način onemogući da glasa, kazniće se zatvorom od šest meseci do pet godina.\n(2) Istom kaznom kazniće se i ko drugog, u nameri da mu omogući glasanje, protivpravno uvede u spisak glasača ili mu na drugi protivzakonit način omogući da glasa iako na to nema pravo.\nPovreda slobode opredeljenja pri glasanju\n(1) Ko silom, ozbiljnom pretnjom, podmićivanjem ili na drugi nedozvoljeni način prinudi drugog ili na njega utiče da na izborima, glasanju o opozivu ili na referendumu vrši ili ne vrši pravo glasanja ili da glasa za ili protiv određenog kandidata odnosno predloga, kazniće se zatvorom od šest meseci do pet godina.\n(2) Ako delo iz stava 1 ovog člana učini član biračkog odbora ili drugo lice u vršenju dužnosti u vezi sa izborima ili glasanjem, kazniće se zatvorom od jedne do deset godina.\n(3) Ko posle obavljenih izbora, glasanja o opozivu ili glasanja na referendumu pozove glasača na odgovornost zbog glasanja, ili zahteva od njega da kaže kako je glasao ili zašto nije glasao, kazniće se novčanom kaznom ili zatvorom od šest meseci do pet godina.\nKo na izborima, glasanju o opozivu ili na referendumu glasa umesto drugog lica pod njegovim imenom ili na istom glasanju glasa više od jedanput, kazniće se zatvorom od šest meseci do pet godina.\n(1) Ko na izborima, glasanju o opozivu ili referendumu povredi tajnost glasanja, kazniće se zatvorom od tri meseca do tri godine.\nFalsifikovanje izbora i glasanja\n(1) Član organa za sprovođenje izbora ili referenduma ili drugo lice koje vrši dužnosti u vezi sa izborima ili glasanjem, koji na izborima, glasanju o opozivu ili na referendumu izmeni broj datih glasova dodavanjem ili oduzimanjem glasačkih listića ili glasova pri prebrojavanju, ili objavi rezultat izbora ili glasanja koji ne odgovara obavljenom glasanju, kazniće se zatvorom od tri meseca do pet godina.\n(2) Ako je usled dela iz stava 1 ovog člana došlo do narušavanja javnog reda i mira i ugrožavanja imovine većeg obima ili dovođenja u opasnost života više lica, učinilac će se kazniti zatvorom od jedne do sedam godina.\n(3) Ako je usled dela iz stava 2 ovog člana došlo do telesne povrede ili smrti nekog lica ili je došlo do oštećenja imovine većeg obima, učinilac će se kazniti zatvorom od jedne do deset godina.\nUništavanje dokumenata o izborima i glasanju\nKo na izborima, glasanju o opozivu ili na referendumu uništi, ošteti ili prikrije neki dokumenat o izborima ili glasanju ili bilo koji predmet namenjen izborima ili glasanju kazniće se zatvorom od šest meseci do pet godina.\nKRIVIČNA DELA PROTIV RADNIH ODNOSA\nKo se svesno ne pridržava zakona ili drugih propisa, kolektivnih ugovora i drugih opštih akata o pravima iz radnog odnosa i o posebnoj zaštiti na radu omladine, žena i invalida rada, kazniće se novčanom kaznom ili zatvorom do jedne godine.\n(1) Ko svesnim kršenjem propisa ili na drugi protivpravan način spreči ili onemogući odlučivanje organa upravljanja ili drugog organa u preduzeću, ustanovi ili drugoj organizaciji, kazniće se zatvorom do tri godine.\n(2) Ako je delo iz stava 1 ovog člana izvršeno silom, pretnjom, na organizovan način, iskorišćavanjem društvenog položaja ili uticaja od strane službenog ili odgovornog lica ili zloupotrebom položaja ili ovlašćenja ili je izazvalo teži poremećaj u upravljanju, učinilac će se kazniti zatvorom od šest meseci do pet godina.\n(1) Ko silom, ozbiljnom pretnjom, svesnim kršenjem propisa ili na drugi protivpravan način nekog spreči ili onemogući da kao član organa upravljanja ili drugog organa učestvuje u radu i odlučivanju u tom organu, kazniće se zatvorom do tri godine.\n(2) Ako je delo iz stava 1 ovog člana izvršilo službeno ili odgovorno lice zloupotrebom položaja ili ovlašćenja, učinilac će se kazniti zatvorom od šest meseci do pet godina.\nZloupotreba položaja u organu upravljanja\nKo zloupotrebom svog položaja ili ovlašćenja u organu upravljanja utiče da organ upravljanja čiji je član donese odluku kojom se krši Ustav, zakon ili drugi propis ili opšti akt, pa usled toga takva odluka bude donesena, kazniće se zatvorom od šest meseci do pet godina.\n(1) Ko silom, ozbiljnom pretnjom ili na drugi protivzakonit način sprečava ili onemogućava zaposlene da, u skladu sa zakonom, organizuju štrajk, učestvuju u njemu ili na drugi način ostvaruju pravo na štrajk, kazniće se novčanom kaznom ili zatvorom do jedne godine.\n(2) Kaznom iz stava 1 ovog člana kazniće se poslodavac ili drugo odgovorno lice koje otpusti radnika sa posla zbog njegovog učešća u štrajku koji je organizovan u skladu sa zakonom ili prema njemu primeni druge mere kojima se povređuju njegova prava iz radnog odnosa.\nKo organizuje ili vodi štrajk na način i pod uslovima suprotnim zakonu i time dovede u opasnost život ili zdravlje ljudi ili imovinu većeg obima ili ako usled toga nastupe druge teške posledice, ako time nije ostvareno obeležje drugog krivičnog dela, kazniće se novčanom kaznom ili zatvorom do jedne godine.\nKo se svesno ne pridržava zakona ili drugih propisa ili opštih akata o socijalnom osiguranju i time uskrati ili ograniči nekom licu pravo koje mu po tim propisima pripada, kazniće se novčanom kaznom ili zatvorom do jedne godine.\nZloupotreba prava iz socijalnog osiguranja\nKo simuliranjem ili prouzrokovanjem bolesti ili nesposobnosti za rad postigne da mu se prizna neko pravo iz socijalnog osiguranja koje mu po zakonima ili drugim propisima ili opštim aktima ne bi pripadalo, kazniće se novčanom kaznom ili zatvorom do jedne godine.\nPovreda prava za vreme privremene nezaposlenosti\nKo se svesno ne pridržava zakona ili drugih propisa ili opštih akata o pravima građana za vreme privremene nezaposlenosti i time drugom uskrati ili ograniči pravo koje mu po tim propisima pripada, kazniće se novčanom kaznom ili zatvorom do jedne godine.\nNepreduzimanje mera zaštite na radu\n(1) Lice odgovorno za preduzimanje mera zaštite na radu koje se svesno ne pridržava zakona ili drugih propisa ili opštih akata o merama zaštite na radu iako zna da usled toga može nastupiti opasnost za život ili zdravlje radnika, kazniće se novčanom kaznom ili zatvorom do jedne godine.\n(2) Pri izricanju uslovne osude sud može učiniocu postaviti obavezu da u određenom roku postupi po propisima o merama zaštite na radu.\nSlužbeno ili odgovorno lice u preduzeću, radnji, ustanovi ili drugoj organizaciji koje ne postupi po pravnosnažnoj odluci kojom je odlučeno o vraćanju radnika na rad, kazniće se zatvorom od tri meseca do tri godine.\n(1) Ko za drugog iznosi ili pronosi štogod neistinito što može škoditi njegovoj časti i ugledu, kazniće se novčanom kaznom ili zatvorom do šest meseci.\n(2) Ako je delo iz stava 1 ovog člana učinjeno putem štampe, radija, televizije, drugih sredstava javnog informisanja i komuniciranja ili sličnih sredstava ili na javnom skupu, učinilac će se kazniti zatvorom do jedne godine.\n(3) Ako je ono što se neistinito iznosi ili pronosi takvog značaja da je dovelo ili moglo dovesti do teških posledica za oštećenog, učinilac će se kazniti zatvorom od tri meseca do tri godine.\n(4) Ako okrivljeni dokaže istinitost svog tvrđenja ili ako dokaže da je imao osnovanog razloga da poveruje u istinitost onoga što je iznosio ili pronosio neće se kazniti za klevetu, ali se može kazniti za uvredu (član 93), odnosno za omalovažavanje prebacivanjem za krivično delo (član 95).\n(5) Ko za drugog lažno iznosi ili pronosi da je učinio krivično delo za koje se goni po službenoj dužnosti kazniće se za klevetu iako je imao osnovanog razloga da poveruje u istinitost onog što je iznosio ili pronosio, ukoliko iznošenje ili pronošenje nije učinjeno pod uslovima iz člana 96 stav 2 ovog zakona. Istinitost činjenice da je neko učinio krivično delo za koje se goni po službenoj dužnosti može se dokazati samo pravosnažnom presudom, a drugim dokaznim sredstvima samo ako gonjenje ili suđenje nije moguće ili nije dozvoljeno.\n(1) Ko uvredi drugog, kazniće se novčanom kaznom ili zatvorom do tri meseca.\n(2) Ako je delo iz stava 1 ovog člana učinjeno putem štampe, radija, televizije, drugih sredstava javnog informisanja i komuniciranja ili sličnih sredstava ili na javnom skupu, učinilac će se kazniti novčanom kaznom ili zatvorom do šest meseci.\n(3) Ako je uvređeni uvredu povratio može sud obe ili jednu stranu kazniti ili osloboditi od kazne.\n(1) Ko iznosi ili pronosi štogod iz ličnog ili porodičnog života nekog lica što može škoditi njegovoj časti ili ugledu, kazniće se novčanom kaznom ili zatvorom do šest meseci.\n(3) Ako je ono što se iznosi ili pronosi takvog značaja da je dovelo ili moglo dovesti do teških posledica za oštećenog, učinilac će se kazniti zatvorom od tri meseca do tri godine.\n(4) Istinitost ili neistinitost onog što se iznosi ili pronosi u pogledu ličnog ili porodičnog života nekog lica ne može se dokazivati, osim u slučaju iz člana 96 stav 3 ovog zakona.\nOmalovažavanje prebacivanjem za krivično delo\n(1) Ko u nameri da drugog omalovaži ovom prebaci da je učinio kakvo krivično delo, ili da je osuđivan zbog kakvog krivičnog dela, ili to u istoj nameri nekom saopšti, kazniće se novčanom kaznom ili zatvorom do tri meseca.\n(2) Ako je delo iz stava 1 ovog člana učinjeno putem štampe, radija, televizije, drugih sredstava javnog informisanja ili komuniciranja ili sličnih sredstava ili na javnom skupu, učinilac će se kazniti novčanom kaznom ili zatvorom do šest meseci.\nNekažnjavanje za krivična dela iz čl. 92 do 94\n(1) Neće se kazniti ko se uvredljivo izrazi o drugome u naučnom, književnom ili umetničkom delu, ozbiljnoj kritici, vršenju službene dužnosti, novinarskog poziva, političke ili druge društvene delatnosti, odbrani nekog prava ili pri zaštiti opravdanih interesa, ako iz načina izražavanja ili drugih okolnosti proizilazi da to nije učinjeno u nameri omalovažavanja.\n(2) U slučajevima iz stava 1 ovog člana neće se kazniti ko za drugog iznosi ili pronosi da je učinio krivično delo za koje se goni po službenoj dužnosti iako ne postoji pravosnažna presuda (član 92 stav 5) ako dokaže da je imao osnovanog razloga da poveruje u istinitost onog što je iznosio ili pronosio.\n(3) Za iznošenje ili pronošenje ličnih ili porodičnih prilika koje je učinjeno u vršenju službene dužnosti, političke ili druge društvene delatnosti, odbrani nekog prava ili pri zaštiti opravdanih interesa, učinilac se neće kazniti ako dokaže istinitost svog tvrđenja ili ako dokaže da je imao osnovanog razloga da poveruje u istinitost onog što je iznosio ili pronosio.\nIzricanje sudske opomene za krivična dela iz čl. 92 do 95\nSud može učiniocu krivičnog dela iz čl. 92 do 95 ovog zakona izreći sudsku opomenu naročito u slučaju ako je učinilac bio izazvan nepristojnim ili grubim postupanjem oštećenog, ako je pred sudom izjavio spremnost da se oštećenom izvini, a u slučaju krivičnih dela iz čl. 92 do 94 ovog zakona i ako je opozvao pred sudom ono što je iznosio ili pronosio.\nPovreda ugleda Republike Srbije ili druge republike u SR Jugoslaviji\n(1) Ko javno izloži poruzi Republiku Srbiju ili drugu republiku u Saveznoj Republici Jugoslaviji, njihovu zastavu, grb ili himnu, ili predsednika republike, skupštinu ili vladu, predsednika skupštine ili predsednika vlade u vezi sa vršenjem njihove funkcije, kazniće se zatvorom do tri godine.\n(2) Za izlaganje poruzi najviših organa ili predstavnika tih organa učinilac se neće kazniti ako se uvredljivo izrazi u naučnom, književnom ili umetničkom delu, u ozbiljnoj kritici, u izvršavanju službene dužnosti, novinarskog poziva, političke i druge društvene delatnosti, u odbrani nekog prava ili zaštiti opravdanih interesa ako se iz načina izražavanja ili iz drugih okolnosti vidi da to nije učinio u nameri omalovažavanja ili ako dokaže da je imao osnovanog razloga da poveruje u istinitost onoga što je iznosio ili pronosio.\nIzlaganje poruzi naroda i narodnosti Jugoslavije\n(1) Ko javno izloži poruzi narode ili narodnosti Jugoslavije ili etničke grupe koje žive u njoj, kazniće se zatvorom do tri godine.\n(2) Na učinioca dela iz stava 1 ovog člana primenjuju se odredbe člana 98 stav 2 ovog zakona.\nGonjenje za krivično delo protiv časti i ugleda\n(1) Gonjenje za dela iz čl. 92 do 95 ovog zakona preduzima se po privatnoj tužbi.\n(2) Ako su dela iz čl. 92 i 93 ovog zakona učinjena prema teritorijalnoj jedinici, državnom organu ili prema službenom ili vojnom licu u vezi sa vršenjem njihove funkcije, gonjenje se preduzima po službenoj dužnosti.\n(3) Ako su dela iz čl. 92 do 94 ovog zakona učinjena prema umrlom licu, gonjenje se preduzima po privatnoj tužbi bračnog druga ili lica koje je sa umrlim živelo u trajnoj vanbračnoj zajednici, srodnika u prvoj liniji, brata ili sestre umrlog lica.\nPri osudi za delo klevete nanesene putem štampe, radija, televizije, drugih sredstava javnog informisanja i komuniciranja ili sličnih sredstava, sud na zahtev tužioca može odlučiti da se o trošku osuđenog istim putem ili na drugi odgovarajući način objavi sudska presuda u celini ili u izvodu.\nKRIVIČNA DELA PROTIV DOSTOJANSTVA LIČNOSTI I MORALA\n(1) Ko drugo lice seksualno zlostavi ili na drugi način grubo povredi dostojanstvo njegove ličnosti u sferi polnog života, kazniće se novčanom kaznom ili zatvorom do šest meseci.\n(2) Ko delo iz stava 1 ovog člana izvrši zloupotrebom svog polažaja nad licem, koje se prema njemu nalazi u odnosu kakve podređenosti ili zavisnosti, kazniće se zatvorom do jedne godine.\n(3) Gonjenje za dela iz st. 1 i 2 ovog člana preduzima se po privatnoj tužbi.\n(1) Ko prinudi na obljubu žensko lice upotrebom sile ili pretnjom da će neposredno napasti na život ili telo tog ili njemu bliskog lica, kazniće se zatvorom najmanje jednu godinu.\n(2) Ako je usled dela iz stava 1 ovog člana nastupila teška telesna povreda ženskog lica ili je delo izvršeno od strane više lica ili na naročito svirep ili naročito ponižavajući način ili je imalo za posledicu trudnoću ili težu zaraznu bolest, učinilac će se kazniti zatvorom najmanje tri godine.\n(3) Ako je delo iz stava 1 ovog člana učinjeno prema maloletnom licu ili je usled njegovog izvršenja nastupila smrt ženskog lica, učinilac će se kazniti zatvorom najmanje pet godina.\nPrinuda na obljubu ili protivprirodni blud\n(1) Ko prinudi na obljubu žensko lice ozbiljnom pretnjom da će za to ili njemu blisko lice otkriti nešto što bi škodilo njihovoj časti ili ugledu ili ozbiljnom pretnjom drugim teškim zlom, ukoliko ne postoje obeležja nekog drugog krivičnog dela, kazniće se zatvorom od jedne do deset godina.\n(2) Istom kaznom kazniće se i ko na način iz stava 1 ovog člana izvrši protivprirodni blud nad drugim licem.\n(3) Ako je delo iz st. 1 i 2 ovog člana izvršeno od strane više lica ili na naročito svirep ili na naročito ponižavajući način ili prema maloletnom licu koje je navršilo 14 godina ili je imalo za posledicu trudnoću ili težu zaraznu bolest, kazniće se zatvorom najmanje tri godine.\nObljuba ili protivprirodni blud nad nemoćnim licem\n(1) Ko nad ženskim licem izvrši obljubu iskoristivši duševno oboljenje, privremenu duševnu poremećenost, nemoć ili kakvo drugo stanje tog lica usled kojeg ono nije sposobno za otpor, kazniće se zatvorom od jedne do osam godina.\n(3) Ako je usled dela iz st. 1 i 2 ovog člana nastupila teška telesna povreda nemoćnog lica ili je delo izvršeno od strane više lica ili na naročito svirep ili naročito ponižavajući način ili je imalo za posledicu trudnoću ili težu zaraznu bolest, učinilac će se kazniti zatvorom najmanje tri godine.\n(4) Ako je delo iz st. 1 i 2 ovog člana učinjeno prema maloletnom licu koje je navršilo 14 godina, ili je usled njegovog izvršenja nastupila smrt nemoćnog lica, učinilac će se kazniti zatvorom najmanje pet godina.\nObljuba ili protivprirodni blud sa licem koje nije navršilo četrnaest godina\n(1) Ko izvrši obljubu ili protivprirodni blud sa licem koje nije navršilo 14 godina, kazniće se zatvorom od jedne do deset godina.\n(2) Ko delo iz stava 1 ovog člana izvrši nad nemoćnim licem koje nije navršilo 14 godina ili upotrebom sile ili pretnjom da će neposredno napasti na život ili telo tog ili njemu bliskog lica, kazniće se zatvorom najmanje tri godine.\n(3) Ako je izvršenjem dela iz st. 1 i 2 ovog člana maloletnom licu naneta teška telesna povreda ili je delo izvršeno od strane više lica ili na naročito svirep ili naročito ponižavajući način ili je imalo za posledicu trudnoću ili težu zaraznu bolest, učinilac će se kazniti zatvorom najmanje pet godina.\n(4) Ako je usled dela iz st. 1 i 2 ovog člana nastupila smrt maloletnog lica, učinilac će se kazniti zatvorom najmanje deset godina.\nObljuba ili protivprirodni blud zloupotrebom položaja\n(1) Ko zloupotrebom svog položaja navede na obljubu ili protivprirodni blud lice koje se prema njemu nalazi u odnosu kakve podređenosti ili zavisnosti, kazniće se zatvorom od šest meseci do pet godina.\n(2) Nastavnik, vaspitač, staralac, usvojilac, očuh, ili drugo lice koje zloupotrebom svog položaja izvrši obljubu ili protivprirodni blud sa maloletnim licem starijim od četrnaest godina koje mu je povereno radi učenja, vaspitanja, čuvanja ili nege, kazniće se zatvorom od jedne do deset godina.\n(3) Ako je delo iz stava 2 ovog člana učinjeno prema licu koje nije navršilo četrnaest godina ili je imalo za posledicu trudnoću ili težu zaraznu bolest, učinilac će se kazniti zatvorom najmanje tri godine.\nKo u slučajevima iz čl. 103 do 107 ovog zakona izvrši samo bludnu radnju, kazniće se zatvorom do tri godine.\n(1) Ko lažnim obećanjem braka navede na obljubu maloletno žensko lice koje je navršilo četrnaest godina, kazniće se zatvorom od tri meseca do tri godine.\n(1) Ko prinudi na protivprirodni blud drugo lice upotrebom sile ili pretnjom da će neposredno napasti na život ili telo tog ili njemu bliskog lica, kazniće se zatvorom najmanje jednu godinu.\n(2) Ako je usled dela iz stava 1 ovog člana nastupila teška telesna povreda prinuđenog lica ili je delo izvršeno od strane više lica ili na naročito svirep ili naročito ponižavajući način ili je imalo za posledicu težu zaraznu bolest, učinilac će se kazniti zatvorom najmanje tri godine.\n(3) Ako je delo iz stava 1 ovog člana učinjeno prema maloletnom licu koje je navršilo 14 godina ili je usled njegovog izvršenja nastupila smrt prinuđenog lica, učinilac će se kazniti zatvorom najmanje pet godina.\n(4) Za protivprirodni blud sa maloletnim licem muškog pola koje je navršilo 14 godina, učinilac će se kazniti zatvorom do jedne godine.\nPodvođenje ili omogućavanje vršenja bluda\n(1) Ko podvede maloletno lice, kazniće se zatvorom od tri meseca do pet godina.\n(2) Ko omogućava vršenje bluda sa maloletnikom, kazniće se zatvorom do tri godine.\n(3) Kaznom iz stava 2 ovog člana kazniće se ko za nagradu podvede žensko lice ili ko za nagradu omogućava vršenje bluda.\nIskorišćavanje maloletnih lica za pornografiju\n(1) Ko učini fotografski, filmski ili drugi snimak maloletnog lica radi izrade predmeta pornografskog sadržaja, ili prodaje, rastura ili prikazuje takav materijal, ili navede maloletno lice da učestvuje u pornografskoj predstavi, kazniće se zatvorom od jedne do pet godina.\n(2) Ako je delo iz stava 1 ovog člana izvršeno prema licu koje nije navršilo 14 godina, učinilac će se kazniti zatvorom najmanje tri godine.\n(3) Predmeti i sredstva iz stava 1 ovog člana, oduzeće se.\n(1) Ko silom ili pretnjom, dovođenjem u zabludu ili održavanjem u zabludi, zloupotrebom ovlašćenja, poverenja, odnosa zavisnosti ili teških prilika drugog: vrbuje, prevozi, prebacuje, predaje, prodaje, kupuje, posreduje u predaji ili prodaji, sakriva ili drži drugo lice, a u cilju sticanja neke koristi, eksploatacije njegovog rada, vršenja kriminalne delatnosti, prostitucije ili prosjačenja, upotrebe u pornografske svrhe, radi oduzimanja dela tela za presađivanje ili radi korišćenja u oružanim sukobima, kazniće se zatvorom od jedne do 10 godina.\n(2) Ako je delo iz stava 1 ovog člana učinjeno prema više lica, otmicom, prilikom vršenja službene dužnosti, u okviru kriminalne organizacije, na naročito svirep ili na naročito ponižavajući način ili je nastupila teška telesna povreda, učinilac će se kazniti zatvorom od najmanje tri godine.\n(3) Ako je delo iz stava 1 ovog člana učinjeno prema maloletnom licu, ili je nastupila smrt oštećenog lica, kazniće se zatvorom od najmanje pet godina.\n(4) Za delo iz stava 1 ovog člana učinjeno prema licu koje nije navršilo 14 godina, učinilac će se kazniti kaznom propisanom za to delo i kad nije upotrebio silu, pretnju ili neki od drugih navedenih načina izvršenja.\n(1) Ko zaključi novi brak, iako se već nalazi u braku, kazniće se zatvorom od tri meseca do tri godine.\n(2) Kaznom iz stava 1 ovog člana kazniće se i ko zaključi brak sa licem za koje zna da se nalazi u braku.\nZaključenje ništavog braka\n(1) Ko zaključujući brak prikrije od druge strane neku činjenicu zbog koje je brak ništav ili drugu stranu dovede ili održava u takvoj zabludi zbog koje je brak ništav, kazniće se zatvorom od tri meseca do tri godine.\n(2) Gonjenje se može preduzeti samo ako je tako zaključen brak poništen iz razloga navedenih u stavu 1 ovog člana.\nPrinuda na zaključenje braka\n(1) Ko prinuđuje žensko lice na zaključenje braka kazniće se zatvorom do jedne godine.\n(2) Ako je žensko lice maloletno, učinilac će se kazniti zatvorom od šest meseci do tri godine.\nOmogućavanje zaključenja nedozvoljenog braka\nSlužbeno lice ovlašćeno za zaključenje braka koje u vršenju svoje službene dužnosti svesno dozvoli da se zaključi brak koji je po zakonu zabranjen ili ništav, kazniće se zatvorom od tri meseca do tri godine.\nVanbračna zajednica sa maloletnim licem\n(1) Punoletno lice koje živi u vanbračnoj zajednici sa maloletnim licem koje je navršilo četrnaest godina, kazniće se zatvorom od tri meseca do tri godine.\n(2) Kaznom iz stava 1 ovog člana kazniće se roditelji, usvojilac ili staralac koji maloletnom licu koje je navršilo četrnaest godina dopusti da živi u vanbračnoj zajednici sa drugim licem, ili ga na to navede.\n(3) Ako je delo iz stava 2 ovog člana učinjeno iz koristoljublja, učinilac će se kazniti zatvorom od jedne do pet godina.\n(4) Ako se brak zaključi, gonjenje se neće preduzeti, a ako je preduzeto, obustaviće se.\n(1) Ko maloletno lice protivpravno zadrži ili oduzme od roditelja, usvojioca, staraoca ili od ustanove odnosno lica kojima je ono povereno ili onemogućava izvršenje odluke o dodeli maloletnog lica, kazniće se zatvorom do jedne godine.\n(2) Ko delo iz stava 1 ovog člana učini iz koristoljublja ili drugih niskih pobuda ili maloletno lice odvede u inostranstvo, kazniće se zatvorom od jedne do deset godina.\n(1) Ko podmetanjem, zamenom ili na drugi način promeni porodično stanje deteta, kazniće se zatvorom od tri meseca do tri godine.\n(1) Roditelji, usvojilac, staralac ili drugo lice koje grubim zanemarivanjem svoje dužnosti zbrinjavanja i vaspitanja zapusti maloletno lice o kome je dužno da se stara, kazniće se zatvorom do tri godine.\n(2) Roditelj, usvojilac, staralac ili drugo lice koje zlostavlja maloletno lice ili ga prinuđava na preteran rad ili rad koji ne odgovara uzrastu maloletnog lica ili na prosjačenje ili ga iz koristoljublja navodi na vršenje drugih radnji koje su štetne za njegov razvitak, kazniće se zatvorom od tri meseca do tri godine.\n(1) Ko upotrebom sile ili ozbiljnom pretnjom da će napasti na život ili telo povređuje ili ugrožava telesni ili duševni integritet člana porodice, kazniće se novčanom kaznom ili zatvorom do tri godine.\n(2) Ako je pri izvršenju dela iz stava 1 ovog člana korišćeno oružje, opasno oruđe ili sredstvo podobno da telo teško povredi ili zdravlje teško naruši, učinilac će se kazniti zatvorom od šest meseci do pet godina.\n(3) Ako je usled dela iz st. 1 i 2 ovog člana nastupila teška telesna povreda ili trajno i teško narušavanje zdravlja člana porodice ili je delo izvršeno prema maloletniku, učinilac će se kazniti zatvorom od dve do deset godina.\n(4) Ako je usled dela iz st. 1 i 2 ovog člana nastupila smrt člana porodice, učinilac će se kazniti zatvorom najmanje deset godina.\n(1) Ko ne daje izdržavanje za lice koje je po zakonu dužan da izdržava, u iznosu i na način kako je to utvrđeno izvršnom sudskom odlukom ili izvršnim poravnanjem pred sudom ili drugim nadležnim organom, kazniće se novčanom kaznom ili zatvorom do jedne godine.\n(2) Ako su usled dela iz stava 1 ovog člana nastupile teške posledice za izdržavano lice, učinilac će se kazniti zatvorom do tri godine.\n(3) Pri izricanju uslovne osude sud može učiniocu postaviti obavezu da izmiri dospele obaveze i da uredno plaća izdržavanje.\n(1) Ko grubim kršenjem svojih porodičnih obaveza predviđenih zakonom ostavi u teškom položaju ili napusti člana porodice koji nije u stanju da se sam o sebi stara, kazniće se zatvorom od tri meseca do tri godine.\n(2) Ako član porodice usled toga izgubi život ili mu zdravlje bude teško narušeno, učinilac će se kazniti zatvorom od jedne do osam godina.\n(3) Pri izricanju uslovne osude sud može učiniocu postaviti uslov da uredno ispunjava svoje obaveze predviđene zakonom.\nKo izvrši obljubu sa srodnikom po krvi u pravoj liniji ili sa bratom odnosno sestrom, kazniće se zatvorom do tri godine.\n(1) Ko za vreme epidemije kakve opasne zarazne bolesti kod ljudi ne postupi po propisima, odlukama ili naredbama kojima se određuju mere za njeno suzbijanje ili sprečavanje, kazniće se zatvorom do jedne godine.\n(2) Kaznom iz stava 1 ovog člana kazniće se ko za vreme epidemije kakve opasne zarazne bolesti kod životinja, koja se može preneti na ljude, ne postupi po propisima ili naredbama kojima se određuju mere za njeno suzbijanje ili sprečavanje.\n(3) Ako je delo iz st. 1 i 2 učinjeno iz nehata, učinilac će se kazniti novčanom kaznom ili zatvorom do šest meseci.\nPrenošenje polne bolesti\n(1) Ko znajući da je zaražen polnom bolešću, vršenjem obljube ili na drugi način drugog zarazi tom bolešću kazniće se zatvorom do jedne godine.\nZaposlenje lica obolelih od zarazne bolesti\n(1) Ko u bolnici, porodilištu, internatu, školi, preduzeću ili drugoj organizaciji u kojoj se rukuje predmetima ishrane ili vrše higijenske usluge, ne primeni odgovarajuće higijenske mere ili protivno zdravstvenim propisima primi na rad ili drži na radu lice koje boluje od zarazne bolesti, pa usled toga dođe do prenošenja zarazne bolesti, kazniće se zatvorom do jedne godine.\n(2) Ako je delo iz stava 1 ovog člana učinjeno iz nehata, učinilac će se kazniti novčanom kaznom ili zatvorom do šest meseci.\nNesavesno lečenje bolesnika\n(1) Lekar koji pri pružanju lekarske pomoći primeni očigledno nepodobno sredstvo ili očigledno nepodoban način lečenja, ili ne primeni odgovarajuće higijenske mere ili uopšte nesavesno postupa i time prouzrokuje pogoršanje zdravstvenog stanja nekog lica, kazniće se zatvorom do tri godine.\n(2) Kaznom iz stava 1 ovog člana kazniće se i drugi zdravstveni radnik koji pri pružanju medicinske pomoći ili nege ili pri vršenju druge zdravstvene delatnosti nesavesno postupa i time prouzrokuje pogoršanje zdravstvenog stanja nekog lica.\n(3) Ako je delo iz st. 1 i 2 ovog člana učinjeno iz nehata, učinilac će se kazniti zatvorom do jedne godine.\nNeukazivanje lekarske pomoći\n(1) Lekar koji protivno svojoj lekarskoj dužnosti odbije da ukaže lekarsku pomoć licu kome je takva pomoć potrebna, a koje se nalazi u neposrednoj opasnosti za život, kazniće se zatvorom do jedne godine.\n(2) Ako usled dela iz stava 1 ovog člana lice kome nije ukazana lekarska pomoć bude teško telesno povređeno ili mu zdravlje bude teško narušeno, učinilac će se kazniti zatvorom od šest meseci do pet godina.\n(3) Ako usled dela iz stava 1 ovog člana lice kome nije ukazana lekarska pomoć umre, učinilac će se kazniti zatvorom od jedne do deset godina.\n(1) Ko se, nemajući propisanu stručnu spremu, bavi lečenjem ili pružanjem medicinske pomoći, kazniće se zatvorom od tri meseca do tri godine.\n(2) Ako je delo iz stava 1 ovog člana učinjeno iz koristoljublja, učinilac će se kazniti zatvorom od šest meseci do pet godina i novčanom kaznom.\n(1) Ko se neovlašćeno bavi spravljanjem i izdavanjem lekova ili drugih supstanci za lečenje, kazniće se novčanom kaznom ili zatvorom od tri meseca do tri godine.\nProizvodnja i stavljanje u promet škodljivih proizvoda\n(1) Ko proizvodi radi prodaje, prodaje ili na drugi način stavlja u promet škodljive životne namirnice, jelo ili piće ili druge škodljive proizvode, kazniće se zatvorom od tri meseca do tri godine.\n(3) Škodljive namirnice i proizvodi oduzeće se.\nNesavesno vršenje pregleda životnih namirnica\n(1) Ovlašćeno lice koje nesavesno izvrši pregled stoke za klanje, mesa namenjenog za ishranu i životnih namirnica ili protivno propisima ne izvrši pregled i time omogući da se stavi u promet meso ili životna namirnica škodljiva za zdravlje ljudi, kazniće se zatvorom do jedne godine.\nZagađivanje vode za piće i životnih namirnica\n(1) Ko kakvom škodljivom materijom zagadi vodu koja ljudima služi za piće ili životne namirnice i na taj način prouzrokuje opasnost za život ili zdravlje ljudi, kazniće se zatvorom od tri godine do tri meseca.\n(2) Ako je delo iz stava 1 ovog člana učinjeno iz nehata, učinilac će se kazniti novčanom kaznom ili zatvorom do tri meseca.\nSluženje alkoholnih pića maloletnim licima\nKo u ugostiteljskoj ili nekoj drugoj radnji u kojoj se prodaju alkoholna pića posluži maloletno lice koje nije navršilo šesnaest godina žestokim alkoholnim pićem ili ga posluži drugim alkoholnim pićem u količinama koje mogu dovesti do opijanja tog lica, kazniće se novčanom kaznom ili zatvorom do šest meseci.\n(1) Ko kršenjem propisa o zaštiti, čuvanju i unapređenju životne sredine zagadi vazduh, vodu ili zemljište kazniće se zatvorom do tri godine.\n(2) Odgovorno lice koje kršenjem propisa o zaštiti, čuvanju i unapređenju životne sredine propusti da postavi uređaje za prečišćavanje ili dopusti izgradnju, stavljanje u pogon ili korišćenje postrojenja koja zagađuju životnu sredinu ili na drugi način propusti da preduzme mere za sprečavanje ili onemogućavanje zagađivanja životne sredine i time dovede do zagađivanja vazduha, vode ili zemljišta kazniće se zatvorom od tri meseca do tri godine.\n(3) Ako su usled dela iz st. 1 i 2 ovog člana zagađeni vazduh, voda ili zemljište u većem obimu ili na širem prostoru, učinilac će se kazniti zatvorom od šest meseci do pet godina.\n(4) Ako je delo iz st. 1 i 2 ovog člana učinjeno iz nehata, učinilac će se kazniti novčanom kaznom ili zatvorom do jedne godine za delo iz stava 1, a za delo iz stava 2 zatvorom do tri godine.\n(5) Ako je usled dela iz st. 1 i 2 ovog člana došlo do uništenja životinjskog ili biljnog sveta velikih razmera, učinilac će se kazniti zatvorom od jedne do deset godina.\n(6) Ako je usled dela iz stava 3 ovog člana došlo do uništenja životinjskog ili biljnog sveta velikih razmera, učinilac će se kazniti zatvorom od šest meseci do pet godina.\n(7) Pri izricanju uslovne osude za delo iz st. 2 do 5 ovog člana učiniocu se može postaviti obaveza da u određenom roku preduzme zakonom ili drugim propisima određene mere za zaštitu, čuvanje i unapređenje čovekove životne sredine.\nTeška dela protiv zdravlja ljudi\n(1) Ako usled dela iz čl. 122 st. 1 i 2, 125 stav 1, 126 st. 1 i 2, 128, 128a stav 1, 129 stav 1, 130 stav 1, 131 stav 1, 133 st. 1 i 2 ovog zakona neko lice bude teško telesno povređeno ili mu zdravlje bude teško narušeno, učinilac će se kazniti zatvorom od jedne do deset godina.\n(2) Ako je usled dela iz čl. 122 st. 1 i 2, 125 stav 1, 126 st. 1 i 2, 128, 128a stav 1, 129 stav 1, 130 stav 1, 131 stav 1, 133 st. 1 i 2 ovog zakona nastupila smrt jednog ili više lica, učinilac će se kazniti zatvorom najmanje tri godine.\n(3) Ako usled dela iz čl. 122 stav 3, 125 stav 2, 126 stav 3, 129 stav 2, 130 stav 2, 131 stav 2 i 133 stav 3 ovog zakona neko lice bude teško telesno povređeno ili mu zdravlje bude teško narušeno, učinilac će se kazniti zatvorom od šest meseci do pet godina.\n(4) Ako je usled dela iz čl. 122 stav 3, 125 stav 2, 126 stav 3, 129 stav 2, 130 stav 2, 131 stav 2 i 133 stav 3 ovog zakona nastupila smrt jednog ili više lica, učinilac će se kazniti zatvorom od jedne do osam godina.\n(1) Odgovorno lice u preduzeću ili drugoj organizaciji koja vrši privrednu delatnost koje svesnim kršenjem propisa ili odluka organa upravljanja ili izvršenjem odluka organa upravljanja za koje zna da su u suprotnosti sa zakonom ili na drugi način očigledno nesavesno postupa u poslovanju, organizovanju procesa proizvodnje ili organizovanju rada ili u pogledu korišćenja imovine ili staranja o njoj, iako je bilo svesno ili je bilo dužno i moglo je biti svesno da usled toga za preduzeće ili drugu organizaciju može nastupiti šteta, pa takva šteta i nastupi u iznosu preko šezdeset hiljada dinara, kazniće se novčanom kaznom ili zatvorom do tri godine.\n(2) Ako je usled dela iz stava 1 ovog člana nastupila imovinska šteta u iznosu preko šeststo hiljada dinara ili je pokrenut postupak prinudnog poravnanja ili postupak stečaja, učinilac će se kazniti zatvorom od jedne do pet godina.\n(1) Odgovorno lice u preduzeću ili drugoj organizaciji koja vrši privrednu delatnost koje znajući za nesposobnost plaćanja organizacije, neracionalnim trošenjem sredstava ili njihovim otuđenjem u bescenje, prekomernim zaduživanjem, preuzimanjem nesrazmernih obaveza, lakomislenim zaključivanjem ili obnavljanjem ugovora sa licima nesposobnim za plaćanje ili propuštanjem blagovremenog ostvarivanja potraživanja, prouzrokuje stečaj, kazniće se zatvorom od jedne do pet godina.\n(2) Ako je delo iz stava 1 ovog člana učinjeno iz nehata, učinilac će se kazniti zatvorom od tri meseca do tri godine.\n(1) Odgovorno lice u preduzeću ili drugoj organizaciji koja vrši privrednu delatnost, koje u nameri da organizacija izbegne plaćanje svojih obaveza prouzrokuje stečaj organizacije prividnim ili stvarnim umanjenjem njene imovine na taj način što:\n1) celu ili deo imovine preduzeća ili druge organizacije prikrije, prividno proda, proda ispod tržišne vrednosti, besplatno ustupi ili uništi;\n3) poslovne knjige koje je preduzeće ili druga organizacija obavezna da vodi po zakonu prikrije, uništi ili tako preinači da se iz njih ne mogu sagledati poslovni rezultati ili stanje sredstava ili obaveza ili ovo stanje sačinjavanjem lažnih isprava ili na drugi način prikaže takvim da se na osnovu njega može otvoriti stečaj, kazniće se zatvorom od jedne do deset godina.\n(2) Kaznom iz stava 1 ovog člana kazniće se i vlasnik privatnog preduzeća koji bez znanja i saglasnosti svojih poverilaca proda ili na drugi način prenese na drugoga imovinu preduzeća, pa usled toga dođe do stečaja preduzeća.\n(3) Ako su usled dela iz st. 1 i 2 ovog člana nastupile teške posledice za poverioca, učinilac će se kazniti zatvorom najmanje tri godine.\n(1) Odgovorno lice u preduzeću ili drugoj organizaciji koja vrši privrednu delatnost koje, znajući da je organizacija postala nesposobna za plaćanje, isplatom duga ili na drugi način namerno stavi kojeg poverioca u povoljniji položaj i time znatno ošteti ostale poverioce, kazniće se zatvorom od šest meseci do tri godine.\n(2) Odgovorno lice u preduzeću ili drugoj organizaciji koja vrši privrednu delatnost koje, znajući da je organizacija postala nesposobna za plaćanje a u nameri da izigra ili ošteti poverioca, prizna neistinito potraživanje, sastavlja lažne ugovore ili nekom drugom prevarnom radnjom ošteti poverioca organizacije, kazniće se zatvorom od šest meseci do pet godina.\n(3) Ako je usled dela iz st. 1 i 2 ovog člana došlo do štete velikih razmera ili ako je prema oštećenom zbog toga došlo do pokretanja postupka prinudnog poravnanja ili stečaja, učinilac će se kazniti zatvorom od jedne do deset godina.\n(1) Odgovorno lice u preduzeću ili drugoj organizaciji koja vrši privrednu delatnost koje, u nameri pribavljanja protivpravne imovinske koristi za organizaciju u kojoj je zaposleno, za drugu organizaciju ili teritorijalnu jedinicu:\n1) stvara ili drži nedozvoljene novčane, robne ili druge vrednosne fondove u zemlji ili inostranstvu;\n2) sastavljanjem isprave neistinite sadržine, lažnim bilansima, procenama ili inventarisanjem odnosno lažnim prikazivanjem ili prikrivanjem činjenica, neistinito prikazuje stanje i kretanje sredstava i rezultate poslovanja, pa na taj način dovede u zabludu organe upravljanja u preduzeću ili drugoj organizaciji prilikom donošenja odluka o poslovima upravljanja ili preduzeće ili drugu organizaciju stavi u povoljniji položaj prilikom dobijanja sredstava ili drugih pogodnosti koje im se ne bi priznale prema postojećim propisima;\n3)* (Prestala da važi);\n4) sredstva sa kojima raspolaže koristi protivno njihovoj nameni;\n5) na drugi način grubo povredi ovlašćenja u pogledu upravljanja, raspolaganja i korišćenja imovinom,\n(2) Ako je usled dela iz stava 1 ovog člana nastala šteta velikih razmera, učinilac će se kazniti zatvorom od jedne do deset godina.\nNeosnovano dobijanje i korišćenje kredita, ili druge pogodnosti\n(1) Ko lažnim prikrivanjem činjenica dobije kredit, subvenciju ili kakvu drugu pogodnost iako za to ne ispunjava propisane uslove, kazniće se zatvorom od šest meseci do pet godina.\n(2) Ko dobijeni kredit, subvenciju ili kakvu drugu pogodnost iskoristi za drugu namenu od one za koju mu je kredit, subvencija ili kakva druga pogodnost odobrena, kazniće se zatvorom do tri godine.\n(1) Ko u nameri narušavanja poslovnog ugleda ili kreditne sposobnosti drugog iznese o njemu neistinite podatke ili neistinito prikazuje njegovo poslovanje, kazniće se zatvorom do jedne godine.\n(2) Ako su usled izvršenja dela iz stava 1 nastupile teške posledice, učinilac će se kazniti zatvorom od tri meseca do tri godine.\nZaključenje štetnog ugovora\n(1) Ko kao predstavnik ili zastupnik preduzeća ili druge organizacije koja vrši privrednu delatnost zaključi ugovor za koji zna da je štetan ili zaključi ugovor protivno ovlašćenju i time nanese štetu preduzeću ili drugoj organizaciji, kazniće se zatvorom od šest meseci do pet godina.\n(2) Ako je učinilac dela iz stava 1 ovog člana primio mito ili je nastupila šteta velikih razmera, kazniće se zatvorom najmanje jednu godinu.\nIzdavanje i neovlašćeno pribavljanje poslovne tajne\n(1) Ko neovlašćeno drugom saopšti, preda ili na drugi način učini dostupnim podatke koji predstavljaju poslovnu tajnu ili ko pribavlja takve podatke u nameri da ih preda nepozvanom licu, kazniće se zatvorom od tri meseca do pet godina.\n(2) Ako je delo iz stava 1 ovog člana učinjeno iz koristoljublja ili u pogledu naročito poverljivih podataka ili radi objavljivanja ili korišćenja podataka u inostranstvu, učinilac će se kazniti zatvorom najmanje jednu godinu.\n(3) Ko delo iz stava 1 ovog člana učini iz nehata, kazniće se zatvorom do tri godine.\n(4) Poslovnom tajnom smatraju se podaci i dokumenti koji su zakonom, drugim propisom ili odlukom nadležnog organa donesenom na osnovu zakona proglašeni poslovnom tajnom čije je odavanje prouzrokovalo ili je moglo prouzrokovati štetne posledice za preduzeće ili organizaciju.\nProtivpravno zauzimanje zemljišta sa posebnom namenom\nKo protivpravno zauzme deo zaštitne šume, nacionalnog parka ili drugo zemljište sa posebnom namenom, kazniće se zatvorom od tri meseca od tri godine.\nOštećenje stambenih i poslovnih zgrada i prostorija\n(1) Zakupac, korisnik stana, stanar, vlasnik i drugo lice kome je povereno upravljanje nad stambenom ili poslovnom zgradom koji sa zajedničke stambene ili poslovne zgrade ili iz stambenih ili poslovnih prostorija neovlašćeno skine ili ošteti spoljne ili unutrašnje uređaje, instalacije ili njihove delove ili na drugi način znatno smanji upotrebljivost ili dovede u neupotrebljivo stanje ostale prostorije u zgradi, kazniće se zatvorom do jedne godine.\n(2) Ako je usled dela iz stava 1 ovog člana nastupila šteta u iznosu koji prelazi trista hiljada dinara, učinilac će se kazniti zatvorom od tri meseca do tri godine.\nPravljenje i upotreba lažnih znakova za vrednost ili hartija od vrednosti\n(1) Ko napravi lažne znakove za vrednost, izdate na osnovu propisa donesenih u republici, ili ko preinači koji od ovih pravih znakova u nameri da ih upotrebi kao prave ili da ih drugome da na upotrebu ili ko ovakve lažne znakove upotrebi kao prave, ili ih u toj nameri pribavi, kazniće se zatvorom do tri godine.\n(2) Ako su znakovi za vrednost iz stava 1 ovog člana veće vrednosti učinilac će se kazniti zatvorom od šest meseci do pet godina.\n(3) Ko napravi lažne hartije od vrednosti izdate na osnovu propisa donesenih u republici ili ko preinači koju od tih pravih hartija od vrednosti u nameri da ih upotrebi kao prave ili da ih drugom da na upotrebu ili ko takve lažne papire upotrebi kao prave ili ih u toj nameri pribavi, kazniće se zatvorom od jedne do osam godina.\n(4) Ako je usled dela iz stava 3 ovog člana došlo do poremećaja u privredi, učinilac će se kazniti zatvorom najmanje pet godina.\n(5) Ko odstranjivanjem žiga kojim se znaci iz stava 1 ovog člana poništavaju ili kojim drugim načinom ide za tim da radi ponovne upotrebe ovim znacima da izgled kao da nisu upotrebljeni, ili ko upotrebljene znakove upotrebi ili proda kao da važe, kazniće se zatvorom do tri godine.\n(6) Lažni znakovi za vrednost i hartije od vrednosti oduzeće se.\nPravljenje, nabavljanje ili otuđivanje sredstava za falsifikovanje\n(1) Ko pravi, nabavlja, prodaje ili daje na upotrebu sredstva za pravljenje lažnih znakova za vrednost iz stava 1 člana 144 ovog zakona, kazniće se zatvorom do jedne godine.\n(2) Ko pravi, nabavlja, prodaje ili daje na upotrebu sredstva za pravljenje hartija od vrednosti iz stava 3 člana 144 ovog zakona, kazniće se zatvorom od šest meseci do pet godina.\n(3) Sredstva iz st. 1 i 2 ovog člana će se oduzeti.\n(1) Ko u nameri obmanjivanja kupaca stavlja u promet proizvode sa oznakom u koju su uneti podaci koji ne odgovaraju sadržini, vrsti, poreklu ili kvalitetu proizvoda, ili stavlja u promet proizvode koji po svojoj težini ili kvalitetu ne odgovaraju onome što se redovno pretpostavlja kod takvih proizvoda, ili stavlja u promet proizvode bez oznake o sadržini, vrsti, poreklu ili kvalitetu proizvoda kada je ovakva oznaka propisana, kazniće se zatvorom do tri godine i novčanom kaznom.\n(2) Ko u nameri obmanjivanja kupaca lažno objavljuje da je snižena cena robi ili da se vrši rasprodaja robe ili da predstoji povišenje cena ili se na drugi način služi očigledno lažnom reklamom, kazniće se novčanom kaznom ili zatvorom do jedne godine.\n(1) Ko, nemajući ovlašćenje za trgovinu, nabavi robu ili druge predmete u većoj količini ili vrednosti u svrhu prodaje, ili ko se neovlašćeno i u većem obimu bavi trgovinom ili posredovanjem u trgovini ili zastupanjem domaćih organizacija u prometu robe i usluga, kazniće se novčanom kaznom ili zatvorom do tri godine.\n(2) Kaznom iz stava 1 ovog člana kazniće se ko se bavi prodajom robe čiju je proizvodnju neovlašćeno organizovao.\n(3) Ko neovlašćeno prodaje, kupuje ili vrši razmenu robe ili predmeta čiji je promet zabranjen ili ograničen, kazniće se zatvorom od tri meseca do pet godina.\n(4) Ako je učinilac dela iz st. 1 do 3 ovog člana organizovao mrežu preprodavaca ili posrednika, ili je postigao imovinsku korist čiji iznos prelazi trista hiljada dinara, kazniće se zatvorom od jedne do osam godina.\n(1) Ko proizvodi ili prerađuje robu čija je proizvodnja ili prerađivanje zabranjeno, kazniće se novčanom kaznom ili zatvorom do tri godine.\n(2) Roba i sredstva za prerađivanje oduzeće se.\n(1) Ko pri kupovini ili prodaji upotrebom lažnih tegova ili mera ili na drugi način neispravno meri robu, ili ko prodaje robu u manjoj količini pod vidom veće količine, kazniće se novčanom kaznom ili zatvorom do jedne godine.\n(2) Ako je učinilac dela iz stava 1 ovog člana imao nameru da pribavi korist u iznosu većem od osam hiljada dinara, kazniće se za krivično delo prevare iz člana 171 ovog zakona.\nProizvodnja štetnih sredstava za lečenje stoke\n(1) Ko proizvede radi prodaje ili stavi u promet sredstva za lečenje ili za sprečavanje zaraze kod stoke ili živine koja su opasna za njihov život ili zdravlje, kazniće se zatvorom do jedne godine.\n(2) Ako je usled dela iz stava 1 ovog člana nastupilo uginuće stoke ili uginuća živine u većem broju, učinilac će se kazniti zatvorom od tri meseca do tri godine.\nNesavesno pružanje veterinarske pomoći\n(1) Veterinar ili veterinarski pomoćnik koji pri pružanju veterinarske pomoći propiše ili primeni očigledno nepodobno sredstvo ili očigledno nepravilan način lečenja ili uopšte nesavesno postupa pri lečenju i time prouzrokuje uginuće stoke ili uginuće živine u većem broju, kazniće se zatvorom do tri godine.\nPrenošenje zaraznih bolesti kod životinja, bilja i drveća\n(1) Ko za vreme epidemije neke stočne bolesti koja može ugroziti stočarstvo ne postupi po propisima, odlukama ili naredbama kojima se određuju mere za suzbijanje ili sprečavanje bolesti, kazniće se zatvorom do jedne godine.\n(2) Kaznom iz stava 1 ovog člana kazniće se i ko za vreme trajanja opasnosti od bolesti i štetočina koje mogu ugroziti biljni i životinjski svet ne postupi po propisima, odlukama ili naredbama kojima se određuju mere za suzbijanje ili sprečavanje bolesti odnosno štetočina.\n(3) Ako je usled dela iz st. 1 i 2 ovog člana nastupila znatna šteta, učinilac će se kazniti zatvorom do tri godine.\n(4) Ako je delo iz st. 1 do 3 ovog člana učinjeno iz nehata, učinilac će se kazniti novčanom kaznom ili zatvorom do jedne godine.\nZagađivanje stočne hrane ili vode\n(1) Ko kakvom škodljivom materijom zagadi stočnu hranu ili vodu u rekama, potocima, izvorima, bunarima, cisternama ili kakvu drugu vodu koja služi za napajanje stoke, živine ili divljači i time dovede u opasnost život ili zdravlje navedenih životinja, kazniće se novčanom kaznom ili zatvorom do jedne godine.\n(2) Istom kaznom kazniće se ko kakvom škodljivom materijom zagadi vodu u ribnjacima, jezerima, rekama i potocima, i time prouzrokuje opasnost za opstanak riba.\n(3) Ako je usled dela iz st. 1 i 2 ovog člana nastupilo uginuće stoke, živine, divljači ili riba u velikoj vrednosti, učinilac će se kazniti zatvorom od tri meseca do tri godine.\nUništenje zasada upotrebom škodljive materije\nKo kakvom škodljivom materijom izazove uništenje bilja, voćaka ili drugih zasada i time nanese štetu većih razmera, kazniće se zatvorom do tri godine.\n(1) Ko protivno propisima ili naredbama nadležnih organa vrši seču ili krčenje šume, ili ko podbeljuje stabla ili na drugi način pustoši šume, kazniće se zatvorom do jedne godine.\n(2) Ko delo iz stava 1 ovog člana izvrši u zaštitnoj šumi, nacionalnom parku ili u drugoj šumi sa posebnom namenom, kazniće se zatvorom od tri meseca do tri godine.\n(1) Ko radi krađe obori u šumi jedno ili više stabala, a količina oborenog drveta je veća od jednog kubnog metra, kazniće se novčanom kaznom ili zatvorom do šest meseci.\n(2) Ako je delo iz stava 1 ovog člana učinjeno u nameri da se oboreno drvo proda, ili ako su oborena stabla u količini većoj od pet kubnih metara, ili ako je delo izvršeno u zaštitnoj šumi, nacionalnom parku ili drugoj šumi sa posebnom namenom, učinilac će se kazniti zatvorom od tri meseca do tri godine.\n(1) Ko lovi divljač za vreme lovostaja ili na području gde je lov zabranjen, kazniće se novčanom kaznom ili zatvorom do šest meseci.\n(2) Ko neovlašćeno lovi na tuđem lovištu i ubije ili rani divljač ili je uhvati živu, kazniće se zatvorom do jedne godine.\n(3) Ako je delo iz stava 2 ovog člana učinjeno u odnosu na visoku divljač, učinilac će se kazniti zatvorom od tri meseca do tri godine.\n(4) Ko lovi retku ili proređenu vrstu divljači čiji je lov zabranjen ili ko lovi bez posebne dozvole određenu vrstu divljači za čiji je lov potrebna takva dozvola, ili ko lovi na način ili sredstvima kojima se divljač masovno uništava, kazniće se zatvorom do tri godine.\nKo lovi ribu eksplozivom, električnom strujom, otrovom ili omamljujućim sredstvima ili ko lovi ili uništava ribu na način koji je štetan za njeno rasplođavanje, ili ko lovi ili uništava riblju mlađ u većoj količini ili ribu biološke vrednosti u vreme mresta ili vodostaja, kazniće se zatvorom do tri godine.\nUništavanje i oštećivanje posebno zaštićenih prirodnih dobara\n(1) Ko ošteti posebno zaštićeno prirodno dobro, kazniće se zatvorom do tri godine.\n(2) Ko uništi posebno zaštićeno prirodno dobro, kazniće se zatvorom od jedne do tri godine.\n(3) Ko iznese u inostranstvo prirodnu retkost čije iznošenje nije dozvoljeno, kazniće se zatvorom od jedne do tri godine.\n(4) Za pokušaj krivičnog dela iz stava 3 ovog člana kazniće se.\nIznošenje u inostranstvo, bez dozvole, posebno zaštićene biljne ili životinjske vrste\n(1) Ko u inostranstvo, suprotno zakonu iznese bez dozvole posebno zaštićene biljne i životinjske vrste, kazniće se zatvorom od šest meseci do tri godine.\n(2) Za pokušaj krivičnog dela iz stava 1 ovog člana kazniće se.\n(1) Ko tuđu pokretnu stvar oduzme drugom u nameri da njenim prisvajanjem pribavi sebi ili drugom protivpravnu imovinsku korist, kazniće se zatvorom od tri meseca do pet godina.\n(2) Ako je učinilac ukradenu stvar vratio oštećenom pre nego što je saznao za pokretanje krivičnog postupka, sud ga može osloboditi od kazne.\n(1) Učinilac dela krađe (član 165) kazniće se zatvorom od jedne do deset godina ako je krađa učinjena:\n1) obijanjem ili provaljivanjem zatvorenih zgrada, soba, kasa, ormana ili drugih zatvorenih prostora, ili drugim savlađivanjem većih prepreka da se dođe do stvari;\n2) od strane više lica koja su se udružila za vršenje krađa;\n5) u odnosu na kulturna dobra ili u odnosu na arheološke nalaze;\n6) za vreme požara, poplave ili sličnog udesa;\n7) iskorišćavanjem nemoći ili nevolje drugog.\n(2) Kaznom iz stava 1 ovog člana kazniće se učinilac dela krađe (član 165) ako vrednost ukradenih stvari prelazi iznos od trista hiljada dinara.\n(3) Ako je delom iz st. 1 i 2 ovog člana pribavljena imovinska korist u iznosu preko osamsto pedeset hiljada dinara, učinilac će se kazniti zatvorom najmanje tri godine.\n(1) Ko je na delu krađe zatečen, pa u nameri da ukradenu stvar zadrži, upotrebi silu protiv nekog lica ili pretnju da će neposredno napasti na život ili telo, kazniće se zatvorom od jedne do dvanaest godina.\n(2) Ako je delom iz stava 1 ovog člana pribavljena imovinska korist koja prelazi iznos od osamsto pedeset hiljada dinara, učinilac će se kazniti zatvorom najmanje jednu godinu.\n(1) Ko upotrebom sile protiv nekog lica ili pretnjom da će neposredno napasti na život ili telo oduzme tuđu pokretnu stvar u nameri da njenim prisvajanjem pribavi sebi ili drugom protivpravnu imovinsku korist, kazniće se zatvorom najmanje tri godine.\n(2) Ako je delom iz stava 1 ovog člana pribavljena imovinska korist u iznosu preko osamsto pedeset hiljada dinara, učinilac će se kazniti zatvorom najmanje pet godina.\nTeški slučajevi razbojničke krađe i razbojništva\n(1) Ako je pri izvršenju razbojničke krađe ili razbojništva nanesena nekom licu sa umišljajem teška telesna povreda ili ako je razbojništvo učinjeno u sastavu grupe ili bande, učinilac će se kazniti zatvorom najmanje sedam godina.\n(2) Ako je pri izvršenju razbojničke krađe ili razbojništva neko lice sa umišljajem lišeno života, učinilac će se kazniti zatvorom najmanje dvanaest godina ili zatvorom od četrdeset godina.\n(1) Ko u nameri da sebi ili drugom pribavi protivpravnu imovinsku korist prisvoji tuđu pokretnu stvar koja mu je poverena, kazniće se zatvorom do tri godine.\n(2) Ako ovo delo učini staralac, kazniće se zatvorom od tri meseca do pet godina.\n(3) Ako je utajena stvar kulturno dobro ili ako vrednost utajenih stvari prelazi trista hiljada dinara, učinilac će se kazniti zatvorom od jedne do osam godina.\n(4) Ko tuđu pokretnu stvar koju je našao ili do koje je slučajno došao protivpravno prisvoji u nameri da sebi ili drugom pribavi imovinsku korist, kazniće se novčanom kaznom ili zatvorom do jedne godine.\n(5) Za dela iz st. 1 i 4 ovog člana ako su utajene stvari u svojini građana, gonjenje se preduzima po privatnoj tužbi.\n(1) Ko u nameri da sebi ili drugom pribavi kakvu protivpravnu imovinsku korist dovede koga lažnim prikazivanjem ili prikrivanjem činjenica u zabludu ili ga održava u zabludi i time ga navede da ovaj na štetu svoje ili tuđe imovine nešto učini ili ne učini, kazniće se zatvorom od tri meseca do pet godina.\n(2) Ako je delom iz stava 1 ovog člana pribavljena imovinska korist u iznosu koji prelazi trista hiljada dinara, učinilac će se kazniti zatvorom od jedne do deset godina.\n(3) Ako je delom iz stava 1 ovog člana pribavljena imovinska korist u iznosu preko osamstopedeset hiljada dinara, učinilac će se kazniti zatvorom najmanje tri godine.\n(4) Ko delo iz stava 1 ovog člana učini samo u nameri da drugog ošteti, kazniće se novčanom kaznom ili zatvorom do jedne godine.\nSitno delo krađe, utaje ili prevare\n(1) Ko učini sitnu krađu, utaju ili prevaru, kazniće se novčanom kaznom ili zatvorom do jedne godine.\n(2) Krađa, utaja i prevara ne mogu se smatrati kao sitne ako vrednost ukradene ili utajene stvari prelazi iznos od osam hiljada dinara, odnosno ako šteta učinjena prevarom prelazi taj iznos. Ako iznos ne prelazi dve hiljade dinara, krađa, utaja i prevara mogu se smatrati kao sitne kad je učinilac išao za tim da pribavi malu imovinsku korist.\n(3) Sud može izreći sudsku opomenu naročito u slučaju ako je krađa ili utaja stvari učinjena radi neposredne potrošnje ili upotrebe za sebe ili članove svoje porodice, ili ako je učinilac vratio stvar ili naknadio štetu prouzrokovanu krivičnim delom.\n(4) Za delo iz stava 1 ovog člana, ako je izvršeno na štetu imovine građana gonjenje se preduzima po privatnoj tužbi.\nKo protivpravno oduzme tuđe motorno vozilo u nameri da ga upotrebi za vožnju ili u nameri da njegovim prisvajanjem pribavi sebi ili drugom protivpravnu imovinsku korist, kazniće se zatvorom od tri do pet godina.\n(1) Ko bez namere pribavljanja imovinske koristi protivpravno oduzme ili prisvoji tuđu pokretnu stvar, kazniće se novčanom kaznom ili zatvorom do jedne godine.\n(2) Ako je delo izvršeno na štetu imovine građana gonjenje se preduzima po privatnoj tužbi.\n(1) Ko ošteti, uništi ili učini neupotrebljivom tuđu stvar, kazniće se novčanom kaznom ili zatvorom do tri godine.\n(2) Ako šteta prelazi iznos od trista hiljada dinara, učinilac će se kazniti zatvorom od šest meseci do pet godina.\n(3) Istom kaznom kazniće se i ako je oštećeno, uništeno ili učinjeno neupotrebljivim kulturno dobro ili zaštićena okolina nepokretnog kulturnog dobra, odnosno dobro koje uživa zakonsku zaštitu.\n(4) Za delo iz stava 1 ovog člana ako je oštećena stvar u svojini građana gonjenje se preduzima po privatnoj tužbi.\nČl. 177 i 178\n(1) Ko zastupajući imovinske interese nekog lica ili starajući se o njegovoj imovini ne ispuni svoju dužnost ili zloupotrebi data mu ovlašćenja u nameri da time pribavi sebi ili drugom kakvu imovinsku korist ili da ošteti lice čije imovinske interese zastupa ili o čijoj se imovini stara, kazniće se zatvorom od tri meseca do tri godine.\n(2) Ako delo iz stava 1 ovog člana učini staralac ili advokat, kazniće se zatvorom od šest meseci do pet godina.\n(3) Ako je delom iz st. 1 i 2 ovog člana pribavljena imovinska korist ili prouzrokovana šteta u iznosu koji prelazi osamstopedeset hiljada dinara, učinilac će se kazniti zatvorom od jedne do deset godina.\n(1) Ko u nameri da sebi ili drugom pribavi protivpravnu imovinsku korist, silom ili ozbiljnom pretnjom prinudi drugog da nešto učini ili ne učini na štetu svoje ili tuđe imovine, kazniće se zatvorom od šest meseci do pet godina.\n(2) Ako je delom iz stava 1 pribavljena protivpravna imovinska korist u iznosu koji prelazi trista hiljada dinara, učinilac će se kazniti od jedne do deset godina.\n(3) Ako je delo iz st. 1 i 2 izvršeno organizovano, organizator i neposredni izvršilac, kazniće se zatvorom najmanje sedam godina.\nKo u nameri da sebi ili drugom pribavi protivpravnu imovinsku korist zapreti drugom da će protiv njega ili njemu bliskog lica otkriti nešto što bi njihovoj časti ili ugledu škodilo i time ga prinudi da nešto učini ili ne učini na štetu svoje ili tuđe imovine, kazniće se zatvorom od tri meseca do pet godina.\n(1) Ko za davanje novca ili drugih potrošnih stvari na zajam ili za vršenje usluga nekom licu primi ili ugovori za sebe ili drugog nesrazmernu imovinsku korist iskorišćavajući njegovo teško imovinsko stanje, teške stambene prilike, nuždu, nedovoljno iskustvo ili lakomislenost, kazniće se zatvorom do tri godine i novčanom kaznom.\n(2) Ako su usled dela iz stava 1 ovog člana nastupile teške posledice za oštećenog ili je učinilac pribavio imovinsku korist u iznosu preko trista hiljada dinara, kazniće se zatvorom od šest meseci do pet godina i novčanom kaznom.\n(3) Ako je delom iz stava 1 ovog člana pribavljena imovinska korist u iznosu koji prelazi osamstopedeset hiljada dinara, učinilac će se kazniti zatvorom od jedne do deset godina i novčanom kaznom.\n(1) Ko u nameri da osujeti ostvarenje prava na stvari otuđi, uništi, ošteti ili oduzme svoju stvar na kojoj drugi ima založno pravo ili pravo uživanja i time ga ošteti, kazniće se novčanom kaznom ili zatvorom do jedne godine.\n(2) Kaznom iz stava 1 ovog člana kazniće se i ko u nameri da osujeti izmirenje poverioca u toku prinudnog izvršenja otuđi, uništi, ošteti ili sakrije delove svoje imovine i time ošteti poverioca.\n(3) Za dela iz st. 1 i 2 ovog člana ako su oštećeni građani gonjenje se preduzima po privatnoj tužbi.\n(1) Ko neovlašćeno, u celini ili delimično, reprodukuje, prikaže, izvede, predstavi, prenese izvođenje ili predstavljanje, umnoži, stavi u promet, emituje, da u zakup, ili na drugi način iskoristi autorsko delo ili predmet srodnog prava zaštićenog zakonom, kazniće se zatvorom do pet godina.\n(2) Ko stavi u promet ili da u zakup primerak autorskog dela, snimak interpretacije, emisiju, fonogram, videogram, odnosno bazu podataka, za koje zna da su neovlašćeno objavljeni, snimljeni ili umnoženi i time pribavi protivpravnu imovinsku korist za sebe ili drugog, kazniće se zatvorom od jedne do pet godina.\n(3) Ako je delo iz stava 2 ovog člana izvršeno organizovano, organizator i neposredni izvršilac, kazniće se zatvorom od tri do osam godina.\n(4) Predmeti krivičnih dela iz st. 1 i 2 ovog člana i sredstva za njihovo izvršenje oduzeće se, a predmeti krivičnih dela uništiće se, u skladu sa zakonom.\n(1) Ko stvar za koju zna da je pribavljena krivičnim delom, ili ono što je za nju dobijeno prodajom ili zamenom, kupuje, prima u zalogu, ili na drugi način pribavlja, prikriva ili protura, kazniće se zatvorom od jedne do pet godina.\n(2) Ko delo iz stava 1 ovog člana učini a mogao je znati da je stvar pribavljena krivičnim delom, kazniće se do tri godine.\nUništenje ili prikrivanje arhivske građe\n(1) Ko prisvoji, prikrije, u većoj meri ošteti, uništi ili na drugi način učini neupotrebljivim registraturski materijal ili arhivsku građu ili ih iznese u inostranstvo bez prethodnog odobrenja nadležnog organa ili omogući drugom da to učini, kazniće se zatvorom od tri meseca do pet godina.\n(2) Ako je krivično delo iz stava 1 ovog člana izvršeno u odnosu na registraturski materijal ili arhivsku građu velikog značaja ili velike vrednosti, učinilac će se kazniti zatvorom od jedne do osam godina.\nPrikrivanje kulturnih dobara\n(1) Ko prikrije ili iznese kulturno dobro u inostranstvo, bez prethodnog odobrenja nadležnog organa, ili omogući drugom da to učini, kazniće se zatvorom od tri meseca do pet godina.\n(2) Ako je krivično delo iz stava 1 ovog člana izvršeno u odnosu na kulturno dobro od izuzetnog ili od velikog značaja, učinilac će se kazniti zatvorom od jedne do osam godina.\nGonjenje u slučaju kada je učinilac u bliskom odnosu sa oštećenim\nZa krivična dela iz čl. 165, 166, 170 stav 3, čl. 171, 174, 176 stav 2, 179 stav 1, čl. 183 i 184 ovog zakona, ako su učinjena prema bračnom drugu, srodniku po krvi u pravoj liniji, bratu ili sestri, usvojiocu ili usvojeniku, ili drugim licima sa kojima učinilac živi u zajedničkom domaćinstvu, gonjenje se preduzima po privatnoj tužbi.\nNeovlašćeno korišćenje računara i računarske mreže\n(1) Ko ošteti, prikrije, neovlašćeno izbriše, izmeni ili na drugi način učini neupotrebljivim računarski podatak ili program, kazniće se novčanom kaznom ili zatvorom do tri meseca.\n(2) Ako je delom iz stava 1 ovog člana prouzrokovana šteta u iznosu preko sto hiljada dinara, učinilac će se kazniti zatvorom od tri meseca do tri godine.\n(3) Ako je delom iz stava 1 ovog člana prouzrokovana šteta u iznosu preko šesto hiljada dinara, učinilac će se kazniti zatvorom od šest meseci do pet godina.\n(4) Uređaji i sredstva kojima je učinjeno krivično delo iz stava 1 ovog člana, koji su u svojini učinioca, oduzeće se.\n(1) Ko uništi, izbriše, izmeni, ošteti, prikrije ili na drugi način učini neupotrebljivim računarski podatak ili program ili uništi ili ošteti računar ili drugi uređaj za elektronsku obradu i prenos podataka koji je od značaja za državni organ, javnu službu, ustanovu, preduzeće ili drugu organizaciju, kazniće se zatvorom od jedne do osam godina.\n(1) Ko napravi računarski virus u nameri da ga unese u tuđ računar ili računarsku mrežu, kazniće se novčanom kaznom ili zatvorom do jedne godine.\n(2) Ko unese računarski virus u tuđ računar ili računarsku mrežu i time prouzrokuje štetu, kazniće se zatvorom od tri meseca do tri godine.\n(3) Uređaji i sredstva kojima su učinjena krivična dela iz st. 1 i 2 ovog člana, oduzeće se.\n(1) Ko unese netačan podatak ili ne unese kakav važan podatak ili na drugi način prikrije ili lažno prikaže podatak i time utiče na rezultat elektronske obrade i prenosa podataka u nameri da sebi ili drugom pribavi protivpravnu imovinsku korist i time drugom prouzrokuje imovinsku štetu, kazniće se zatvorom od šest meseci do pet godina.\n(2) Ako je delom iz stava 1 ovog člana pribavljena imovinska korist u iznosu preko sto hiljada dinara, učinilac će se kazniti zatvorom od dve do deset godina.\n(3) Ako je delom iz stava 1 ovog člana pribavljena imovinska korist u iznosu preko šesto hiljada dinara, učinilac će se kazniti zatvorom od dve do dvanaest godina.\n(4) Ko delo iz stava 1 ovog člana učini samo u nameri da drugom nanese štetu, kazniće se novčanom kaznom ili zatvorom do dve godine.\nOmetanje funkcionisanja elektronske obrade i prenosa podataka i računarske mreže\n(1) Ko neovlašćenim pristupom elektronskoj obradi podataka ili računarskoj mreži izazove zastoj ili poremeti funkcionisanje elektronske obrade i prenosa podataka ili mreže, kazniće se novčanom kaznom ili zatvorom do dve godine.\n(2) Ako su usled dela iz stava 1 ovog člana nastupile teške posledice, učinilac će se kazniti zatvorom od šest meseci do pet godina.\n(1) Ko kršeći mere zaštite neovlašćeno pristupi računaru ili računarskoj mreži, kazniće se novčanom kaznom ili zatvorom do jedne godine.\n(2) Ko upotrebi podatak dobijen na način predviđen u stavu 1 ovog člana, kazniće se novčanom kaznom ili zatvorom do tri godine.\n(3) Ako su usled dela iz stava 2 ovog člana nastupile teške posledice za drugog, učinilac će se kazniti zatvorom od šest meseci do pet godina.\n(2) Ako delo iz stava 1 ovog člana učini službeno lice u vršenju službe, kazniće se zatvorom do tri godine.\n(1) Ko požarom, poplavom, eksplozijom, otrovom ili otrovnim gasom, jonizujućim ili radioaktivnim zračenjem, motornom silom ili kakvom drugom opšte opasnom radnjom ili opšte opasnim sredstvom izazove opasnost za život ili telo ljudi ili za imovinu većeg obima, kazniće se zatvorom od šest meseci do pet godina.\n(2) Kaznom iz stava 1 ovog člana kazniće se službeno ili odgovorno lice koje ne postavi propisane uređaje za zaštitu od požara, eksplozije, poplave, otrova, otrovnih gasova ili jonizujućih ili radioaktivnih zračenja, ili ove uređaje ne održava u ispravnom stanju, ili ih u slučaju potrebe ne stavi u dejstvo, ili uopšte ne postupa po propisima ili tehničkim pravilima o zaštitnim merama, i time izazove opasnost za život ili telo ljudi ili za imovinu većeg obima.\n(3) Ako su dela iz st. 1 i 2 ovog člana učinjena na mestu gde je okupljen veći broj ljudi, učinilac će se kazniti zatvorom od jedne do osam godina.\n(4) Ako je delo iz st. 1 do 3 ovog člana učinjeno iz nehata, učinilac će se kazniti zatvorom do tri godine.\n(1) Ko uništi, ošteti, izmeni, učini neupotrebljivim ili ukloni uređaje javne upotrebe za vodu, toplotu, gas ili energiju, ili uređaje sistema veza i na taj način prouzrokuje poremećaj u životu građana ili funkcionisanju privrede, kazniće se zatvorom od šest meseci do pet godina.\n(2) Ako je delo iz stava 1 ovog člana učinjeno iz nehata, učinilac će se kazniti zatvorom do jedne godine.\nOštećenje zaštitnih uređaja na radu\n(1) Ko u rudnicima, fabrikama, radionicama ili uopšte na radu uništi, ošteti ili ukloni zaštitne uređaje i time izazove opasnost za život ili telo ljudi ili za imovinu većeg obima, kazniće se zatvorom od jedne do osam godina.\n(2) Odgovorno lice u rudniku, fabrici, radionici ili uopšte na radu koje ne postavi zaštitne uređaje ili ih ne održava u ispravnom stanju, ili ih u slučaju potrebe ne stavi u dejstvo, ili uopšte ne postupa po propisima ili tehničkim pravilima o merama zaštite pri radu i time izazove opasnost za život ili telo ljudi ili za imovinu većeg obima, kazniće se zatvorom od tri meseca do pet godina.\n(3) Ako je delo iz st. 1 i 2 ovog člana učinjeno iz nehata, učinilac će se kazniti zatvorom do tri godine.\n(4) Pri izricanju uslovne osude za delo iz st. 2 i 3 ovog člana sud može učiniocu postaviti uslov da u određenom roku postavi zaštitne uređaje.\nNepropisno i nepravilno izvođenje građevinskih radova\n(1) Odgovorno lice ili lice koje samostalno obavlja delatnost ličnim radom sredstvima u svojini građana koje pri projektovanju, rukovođenju ili izvođenju kakve gradnje ili građevinskih radova postupi protivno propisima ili opšte priznatim tehničkim pravilima i time izazove opasnost za život ili telo ljudi ili za imovinu većeg obima, kazniće se zatvorom od tri meseca do pet godina.\n(2) Ako je delo iz stava 1 ovog člana učinjeno iz nehata, učinilac će se kazniti zatvorom do tri godine.\n(1) Ko ošteti uređaje ili prirodne brane koje služe kao zaštita od prirodnih nepogoda, kazniće se novčanom kaznom ili zatvorom do jedne godine.\n(2) Ako je usled dela iz stava 1 ovog člana nastupila teška telesna povreda nekog lica ili imovinska šteta velikih razmera, učinilac će se kazniti zatvorom od jedne do tri godine.\nOštećenje nasipa, brana i drugih objekata namenjenih sprečavanju odliva rudarske i industrijske jalovine\n(1) Ko u skladu sa svojim zakonskim obavezama, ne održava u ispravnom stanju nasipe ili druge objekte koji služe kao zaštita od odliva rudarske ili industrijske jalovine, kazniće se novčanom kaznom ili zatvorom do jedne godine.\n(2) Ko ošteti nasipe, brane ili druge objekte koji služe kao zaštita od odliva rudarske ili industrijske jalovine, kazniće se novčanom kaznom ili kaznom zatvora do jedne godine.\n(3) Ako je usled dela iz stava 1 ovog člana došlo do nedozvoljenog zagađenja životne sredine, učinilac će se kazniti zatvorom do tri godine.\n(4) Ako je usled dela iz stava 1 ovog člana nastupilo teško narušavanje zdravlja ili teške telesne povrede nekog lica, znatno zagađenje životne sredine ili imovinska šteta velikih razmera, učinilac će se kazniti zatvorom od jedne do 10 godina.\n(5) U posebno teškim slučajevima učinilac će se kazniti zatvorom od najmanje tri godine.\nOštećenje ili uništenje objekata ili uređaja namenjenih zaštiti životne sredine\n(1) Ko ošteti ili uništi objekte ili uređaje namenjene zaštiti životne sredine, kazniće se novčanom kaznom ili zatvorom do jedne godine.\n(2) Ukoliko je zbog dela iz stava 1 ovog člana došlo do uništenja biljnog ili životinjskog sveta u većim razmerama, počinilac će se kazniti novčanom kaznom ili kaznom zatvora od maksimalno tri godine.\n(3) Ako je usled dela iz stava 1 ovog člana nastupilo teško narušavanje zdravlja ili teška telesna povreda nekog lica, znatno zagađivanje životne sredine ili imovinska šteta velikih razmera, učinilac će se kazniti zatvorom od jedne do tri godine.\n(4) U posebno teškom slučaju dela iz stava 1 ovog člana počinilac će se kazniti sa najmanje tri godine.\nUništenje, oštećenje ili uklanjanje znakova kojima se upozorava na opasnost\nKo uništi, ošteti ili ukloni znak kojim se upozorava na kakvu opasnost ili znak koji služi sigurnosti saobraćaja, kazniće se zatvorom do jedne godine.\n(1) Ko blagovremenom prijavom državnom organu ili na drugi način ne preduzme mere da se otkloni kakav požar, poplava, eksplozija, saobraćajna nezgoda ili kakva druga opasnost za život ili telo ljudi ili za imovinu većeg obima iako je to mogao učiniti bez opasnosti za sebe ili drugog, kazniće se zatvorom do jedne godine.\n(2) Ko odvraćanjem ili na drugi način spreči drugog u preduzimanju mera za otklanjanje požara, poplave, eksplozije, saobraćajne nezgode ili kakve druge opasnosti za život ili telo ljudi ili za imovinu većeg obima, kazniće se zatvorom od tri meseca do tri godine.\n(1) Ako je usled dela iz čl. 187 st. 1 do 3, 188 stav 1, 189 st. 1 i 2 i 190 stav 1, ovog zakona nastupila teška telesna povreda nekog lica ili imovinska šteta velikih razmera, učinilac će se kazniti zatvorom od jedne do deset godina.\n(2) Ako je usled dela iz čl. 187 st. 1 do 3, 188 stav 1, 189 st. 1 i 2 i 190 stav 1 ovog zakona nastupila smrt jednog ili više lica, učinilac će se kazniti zatvorom najmanje tri godine.\n(3) Ako je usled dela iz čl. 187 stav 4, 188 stav 2, 189 stav 3, 190 stav 2 ovog zakona nastupila teška telesna povreda nekog lica ili imovinska šteta velikih razmera, učinilac će se kazniti zatvorom do pet godina.\n(4) Ako je usled dela iz čl. 187 stav 4, 188 stav 2, 189 stav 3 i 190 stav 2 ovog zakona nastupila smrt jednog ili više lica, učinilac će se kazniti zatvorom od jedne do osam godina.\n(1) Učesnik u saobraćaju na putevima koji se ne pridržava saobraćajnih propisa i time tako ugrozi javni saobraćaj da dovede u opasnost život ili telo ljudi ili imovinu većeg obima, pa usled toga kod drugog nastupi laka telesna povreda ili imovinska šteta preko sto dvadeset hiljada dinara, kazniće se zatvorom do tri godine.\n(2) Ko ugrožavanjem železničkog, brodskog, tramvajskog, trolejbuskog, autobuskog saobraćaja ili saobraćaja žičarom, dovede u opasnost život ili telo ljudi ili imovinu većeg obima, kazniće se zatvorom od šest meseci do pet godina.\nUgrožavanje saobraćaja opasnom radnjom ili sredstvom\n(1) Ko uništenjem, uklanjanjem ili težim oštećenjem saobraćajnih uređaja, sredstava, znakova ili uređaja za signalizaciju koji služe bezbednosti saobraćaja, ili davanjem pogrešnih znakova ili signala postavljanjem prepreka na saobraćajnicama ili na drugi način tako ugrozi javni saobraćaj da time dovede u opasnost život ili telo ljudi ili imovinu većeg obima, kazniće se zatvorom do tri godine.\n(1) Vozač motornog vozila ili drugog prevoznog sredstva koji ostavi bez pomoći lice koje je tim prevoznim sredstvom povređeno ili čiju je povredu tim sredstvom prouzrokovao, kazniće se zatvorom do jedne godine.\n(2) Ako je zbog nepružanja pomoći nastupila teška telesna povreda povređenog lica, učinilac će se kazniti zatvorom od jedne do pet godina.\n(3) Ako je zbog nepružanja pomoći nastupila smrt povređenog lica, učinilac će se kazniti zatvorom od jedne do osam godina.\nNesavesno vršenje nadzora nad javnim saobraćajem\n(1) Odgovorno lice kome je poveren nadzor nad stanjem i održavanjem saobraćajnica i objekata na njima, prevoznim sredstvima ili javnim saobraćajem ili nad ispunjavanjem propisanih uslova rada vozača, ili kome je povereno rukovođenje vožnjom, koje nesavesnim vršenjem svoje dužnosti izazove opasnost za život ili telo ljudi ili za imovinu većeg obima, kazniće se zatvorom od šest meseci do pet godina.\n(2) Kaznom iz stava 1 ovog člana kazniće se odgovorno lice koje izda nalog za vožnju ili dopusti vožnju, i ako zna da vozač zbog umora, uticaja alkohola ili drugih razloga nije u stanju da bezbedno upravlja vozilom ili da vozilo nije ispravno i time izazove opasnost za život ili telo ljudi ili za imovinu većeg obima.\n(3) Ako je delo iz stava 1 ovog člana učinjeno iz nehata, učinilac će se kazniti zatvorom do tri godine.\nNepropisna predaja saobraćaju eksplozivnog ili zapaljivog materijala\nKo protivno propisima o saobraćaju eksplozivnog ili lako zapaljivog materijala donesenim u republici preda na prevoz javnim saobraćajnim sredstvima eksplozivni ili lako zapaljivi materijal ili takav materijal sam prenosi koristeći se javnim saobraćajnim sredstvima, kazniće se zatvorom do jedne godine.\n(1) Ako je usled dela iz čl. 195 st. 1 i 2, 197 stav 1 i 199 st. 1 i 2 ovog zakona nastupila teška telesna povreda nekog lica ili imovinska šteta velikih razmera, učinilac će se kazniti zatvorom od jedne do deset godina.\n(2) Ako je usled dela iz čl. 195 st. 1 i 2, 197 stav 1 i 199 st. 1 i 2 ovog zakona nastupila smrt jednog ili više lica, učinilac će se kazniti zatvorom najmanje tri godine.\n(3) Ako je usled dela iz čl. 195 stav 3, 197 stav 2 i 199 stav 3 ovog zakona nastupila teška telesna povreda nekog lica ili imovinska šteta velikih razmera, učinilac će se kazniti zatvorom do pet godina.\n(4) Ako je usled dela iz čl. 195 stav 3, 197 stav 2 i 199 stav 3 ovog zakona nastupila smrt jednog ili više lica, učinilac će se kazniti zatvorom od jedne do osam godina.\nNeprijavljivanje pripremanja krivičnog dela\n(1) Ko zna da se priprema izvršenje krivičnog dela za koje se po zakonu može izreći pet godina zatvora ili teža kazna, pa u vremenu kada je još bilo mogućno sprečiti njegovo izvršenje to ne prijavi, a delo bude pokušano ili izvršeno, kazniće se zatvorom do jedne godine.\n(2) Ako nije prijavljeno pripremanje krivičnog dela za koje se po zakonu može izreći kazna zatvora od četrdeset godina, učinilac će se kazniti zatvorom od šest meseci do pet godina.\n(3) Za delo iz stava 1 ovog člana neće se kazniti lice kome je učinilac bračni drug, lice sa kojim učinilac živi u trajnoj vanbračnoj zajednici, srodnik po krvi u pravoj liniji, brat ili sestra, usvojilac ili usvojenik. Ako se neko od lica navedenih u ovom stavu ne kažnjava za neprijavljivanje krivičnog dela iz stava 1 ovog člana, neće se kazniti za neprijavljivanje ni njegov bračni drug odnosno lice sa kojim živi u trajnoj vanbračnoj zajednici.\nNeprijavljivanje krivičnog dela ili učinioca\n(1) Ko zna učinioca krivičnog dela za koje se po zakonu može izreći kazna zatvora od četrdeset godina, ili ko samo zna da je takvo delo izvršeno, pa to ne prijavi, iako od takve prijave zavisi blagovremeno otkrivanje učinioca ili dela, kazniće se zatvorom do tri godine.\n(2) Kaznom iz stava 1 ovog člana kazniće se službeno ili odgovorno lice koje svesno propusti da prijavi krivično delo za koje je saznalo u vršenju svoje dužnosti, ako se za to delo po zakonu može izreći kazna pet godina zatvora ili teža kazna, a za delo se goni po službenoj dužnosti.\n(3) Za delo iz st. 1 i 2 ovog člana neće se kazniti lice kome je učinilac bračni drug, lice sa kojim učinilac živi u trajnoj vanbračnoj zajednici, srodnik po krvi u pravoj liniji, brat ili sestra, usvojilac ili usvojenik, ili koje je branilac, lekar ili verski ispovednik učinioca. Ako se neko od lica navedenih u ovom stavu, osim branioca, lekara ili verskog ispovednika učinioca, ne kažnjava za neprijavljivanje krivičnog dela ili učinioca iz stava 1 ovog člana, neće se kazniti za neprijavljivanje ni njegov bračni drug odnosno lice sa kojim živi u trajnoj vanbračnoj zajednici.\n(1) Ko krije učinioca krivičnog dela ili mu prikrivanjem oruđa, tragova ili na drugi način pomaže da ne bude otkriven, ili ko krije osuđeno lice ili preduzima druge radnje kojima se ide za tim da se ne izvrši izrečena kazna, mera bezbednosti ili da se ne primene vaspitne mere upućivanja u vaspitnu ustanovu ili vaspitno-popravni dom, kazniće se zatvorom do jedne godine.\n(2) Ko pruži pomoć učiniocu krivičnog dela za koje je propisana kazna zatvora preko pet godina, kazniće se zatvorom od tri meseca do tri godine.\n(3) Ko pruži pomoć učiniocu krivičnog dela za koje je propisana kazna zatvora od četrdeset godina, kazniće se zatvorom od jedne do deset godina.\n(4) Kazna za delo iz stava 1 ovog člana ne može biti teža ni po vrsti ni po visini od kazne propisane za krivično delo koje je izvršilo lice kome je pružena pomoć.\n(5) Neće se kazniti za delo iz st. 1 do 3 ovog člana lice kome je učinilac bračni drug, lice sa kojim učinilac živi u trajnoj vanbračnoj zajednici, srodnik po krvi u pravoj liniji, brat ili sestra, usvojilac ili usvojenik. Ako se neko od lica navedenih u ovom stavu ne kažnjava za delo iz st. 1 do 3 ovog člana, neće se kazniti za pružanje pomoći učiniocu krivičnog dela iz st. 1 do 3 ovog člana ni njegov bračni drug odnosno lice sa kojim živi u trajnoj vanbračnoj zajednici.\n(1) Ko prijavi neko određeno lice da je učinilo krivično delo za koje se goni po službenoj dužnosti, a zna da to lice nije učinilac, kazniće se zatvorom od tri meseca do tri godine.\n(2) Kaznom iz stava 1 ovog člana kazniće se ko podmetanjem tragova krivičnog dela ili na drugi način izazove pokretanje krivičnog postupka zbog krivičnog dela za koje se goni po službenoj dužnosti protiv lica za koje zna da nije učinilac.\n(3) Ko sam sebe prijavi da je učinio krivično delo za koje se goni po službenoj dužnosti, iako zna da ga nije učinio, kazniće se novčanom kaznom ili zatvorom do tri meseca.\n(4) Kaznom iz stava 3 ovog člana kazniće se ko prijavi da je učinjeno krivično delo za koje se goni po službenoj dužnosti, iako zna da to delo nije učinjeno.\n(1) Svedok, veštak, prevodilac ili tumač koji pred sudom ili u prekršajnom, disciplinskom ili upravnom postupku da lažan iskaz, kazniće se zatvorom do tri godine.\n(2) Kaznom iz stava 1 ovog člana kazniće se stranka koja prilikom izvođenja dokaza saslušanjem stranaka u parničnom, vanparničnom, izvršnom ili upravnom postupku da lažan iskaz, a na ovom iskazu je zasnovana odluka donesena u tom postupku.\n(3) Ako je lažni iskaz dat u krivičnom postupku, učinilac će se kazniti zatvorom od šest meseci do pet godina.\n(4) Ako su usled dela iz stava 3 ovog člana nastupile osobito teške posledice za okrivljenog, učinilac će se kazniti zatvorom najmanje jednu godinu.\n(5) Ako učinilac dobrovoljno opozove svoj lažni iskaz pre nego što se donese konačna odluka, kazniće se novčanom kaznom ili zatvorom do tri meseca, a može se i osloboditi od kazne.\n(1) Ko u nameri da spreči ili oteža dokazivanje sakrije, uništi, ošteti ili delimično ili potpuno učini neupotrebljivom tuđu ispravu, kazniće se zatvorom do jedne godine.\n(2) Istom kaznom kazniće se ko u nameri iz stava 1 ovog člana ukloni, uništi, pokvari, pomeri ili premesti kakav granični kamen, zemljomerski znak ili uopšte kakav znak o svojini na nepokretnosti ili o pravu na upotrebu vode, ili ko u istoj nameri ovakav znak lažno postavi.\nPovreda tajnosti postupka\n(1) Ko neovlašćeno otkrije ono što je saznao prisustvujući izvođenju neke radnje u postupku ili iz spisa u krivičnom postupku, ili u drugom postupku pred sudom, ili u upravnom ili prekršajnom postupku, a što se po zakonu ne može objaviti ili je odlukom suda ili nadležnog organa oglašeno kao tajna, kazniće se novčanom kaznom ili zatvorom do jedne godine.\n(2) Kaznom iz stava 1 ovog člana kazniće se ko bez dozvole suda objavi tok krivičnog postupka koji se vodi protiv maloletnika, njegovo ime ili odluku koja je u tom postupku donesena.\n(1) Lica koja su na osnovu zakona lišena slobode, koja se skupe u nameri da se nasilno oslobode, ili da zajednički napadnu lica čijem su nadzoru poverena, ili da ih silom ili pretnjom da će neposredno upotrebiti silu prinude da učine ili propuste nešto što je protivno njihovoj dužnosti, kazniće se zatvorom do tri godine.\n(2) Učinilac dela iz stava 1 ovog člana koji upotrebi silu ili pretnju, kazniće se zatvorom od šest meseci do pet godina.\nBekstvo lica lišenog slobode\nLice lišeno slobode na osnovu zakona koje upotrebom sile protiv nekog lica ili pretnjom da će neposredno napasti na život ili telo pobegne, kazniće se zatvorom od tri meseca do pet godina.\nOmogućavanje bekstva licu lišenom slobode\n(1) Ko silom, pretnjom, obmanom ili na drugi način omogući bekstvo licu koje se nalazi na izdržavanju kazne zatvora ili maloletničkog zatvora, ili drugom licu koje je na osnovu zakona lišeno slobode, ili licu koje se nalazi u vaspitno-popravnom domu, kazniće se zatvorom od tri meseca do pet godina.\n(2) Ako delo iz stava 1 ovog člana učine više lica udruženo, kazniće se zatvorom od jedne do osam godina.\nProtivzakonito omogućavanje vršenja određenih poslova\nKo omogući nekom licu vršenje određenih poslova iako zna da je u pogledu tih poslova tom licu pravosnažno izrečena mera bezbednosti zabrane vršenja poziva, delatnosti ili dužnosti, ili zaštitna mera zabrane vršenja određenih dužnosti, ili da je zabrana vršenja određenih poslova nastupila kao pravna posledica osude, kazniće se zatvorom od tri meseca do tri godine.\nKRIVIČNA DELA PROTIV JAVNOG REDA I PRAVNOG SAOBRAĆAJA\n(1) Ko silom ili pretnjom da će neposredno upotrebiti silu spreči službeno lice u vršenju službene radnje koju je preduzelo u okviru svojih ovlašćenja, ili ga na isti način prinudi na vršenje službene radnje, kazniće se zatvorom do tri godine.\n(2) Ako prilikom izvršenja dela iz stava 1 ovog člana učinilac uvredi ili zlostavi službeno lice, ili mu nanese laku telesnu povredu, ili preti upotrebom oružja, kazniće se zatvorom od tri meseca do tri godine.\n(4) Za pokušaj dela iz st. 1 i 2 ovog člana kazniće se.\n(5) Ako je učinilac dela iz st. 1 do 2 ovog člana bio izazvan nezakonitim ili grubim postupanjem službenog lica, kazniće se novčanom kaznom ili zatvorom do šest meseci, a može se i osloboditi od kazne.\nUčestvovanje u skupini koja spreči službeno lice u vršenju službene radnje\n(1) Ko učestvuje u skupini ljudi koja zajedničkim delovanjem spreči ili pokuša da spreči službeno lice u vršenju službene radnje, ili ga na isti način prinudi ili pokuša da prinudi na vršenje službene radnje, kazniće se za samo učestvovanje zatvorom do tri godine.\n(2) Kolovođa skupine koja izvrši delo iz stava 1 ovog člana, kazniće se zatvorom od jedne do pet godina.\nPozivanje na otpor\nKo druge poziva na otpor ili na nepoštovanje zakonitih odluka ili mera državnih organa ili na neposlušnost prema službenom licu u vršenju službene radnje, pa se usled toga ne sprovedu zakonite odluke ili mere državnih organa, kazniće se zatvorom od tri meseca do tri godine.\n(1) Ko iznosi ili pronosi glasine za koje zna da su lažne, sa ciljem da se time izazove teže narušavanje javnog reda i mira, pa takvo narušavanje i nastupi, kazniće se novčanom kaznom ili zatvorom do jedne godine.\n(2) Ako je delo iz stava 1 ovog člana učinjeno putem štampe, radija, televizije ili drugih sredstava javnog obaveštavanja ili sličnih sredstava ili na javnom skupu, učinilac će se kazniti zatvorom do tri godine.\n(1) Ko grubim vređanjem ili zlostavljanjem drugoga, vršenjem nasilja prema drugom, izazivanjem tuče, ili drskim ili bezobzirnim ponašanjem ugrožava spokojstvo građana ili remeti javni red, a njegov raniji život ukazuje na sklonost za ovakvim ponašanjem, kazniće se zatvorom od tri meseca do tri godine.\n(2) Ako je delo iz stava 1 ovog člana izvršeno u grupi, ili je pri izvršenju dela nekom licu nanesena laka telesna povreda, ili je došlo do teškog ponižavanja građana, učinilac će se kazniti zatvorom od šest meseci do pet godina.\nNeučestvovanje u otklanjanju opšte opasnosti\nKo protivno naređenju nadležnog organa ili organizacije bez opravdanog razloga odbije da učestvuje u otklanjanju opasnosti od požara, poplave ili slične opšte opasnosti, kazniće se novčanom kaznom ili zatvorom do tri meseca.\nSkidanje ili povreda službenog pečata ili znaka\n(1) Ko skine ili povredi službeni pečat ili znak koji je ovlašćeno službeno lice stavilo radi osiguranja predmeta ili prostorije, ili ko bez skidanja ili povrede pečata ili znaka uđe u takvu prostoriju ili otvori osigurani predmet, kazniće se novča-nom kaznom ili zatvorom do jedne godine.\nOduzimanje ili uništenje službenog pečata ili službenih spisa\n(1) Ko protivpravno oduzme, sakrije, uništi, ošteti ili na drugi način učini neupotrebljivim službeni pečat, knjigu, spis ili ispravu koja pripada državnom organu, preduzeću, ustanovi ili drugoj organizaciji ili zajednici, koja vrši javna ovlašćenja, ili se kod njih nalazi, kazniće se zatvorom do tri godine.\nKo se u nameri da sebi ili drugom pribavi kakvu korist ili drugom nanese štetu lažno predstavlja kao službeno ili vojno lice ili neovlašćeno nosi kakve znake službenog ili vojnog lica, pa tako izvrši kakvu radnju koju je ovlašćeno da izvrši samo službeno ili vojno lice, kazniće se zatvorom do jedne godine.\n(1) Ko samovlasno pribavlja neko svoje pravo ili pravo za koje smatra da mu pripada, kazniće se novčanom kaznom ili zatvorom do šest meseci.\n(2) Ako je delo učinjeno na štetu građana, gonjenje se preduzima po privatnoj tužbi.\nKo se sa drugim dogovori da izvrši, određeno krivično delo predviđeno republičkim zakonom za koje se može izreći pet godina zatvora ili teža kazna, kazniće se zatvorom do jedne godine.\n(1) Ko organizuje grupu ili bandu koja ima za cilj vršenje krivičnih dela predviđenih republičkim zakonom za koja se može izreći kazna zatvora od pet godina ili teža kazna, kazniće se zatvorom od tri meseca do pet godina.\n(2) Pripadnik grupe ili bande iz stava 1 ovog člana kazniće se zatvorom do jedne godine.\n(3) Pripadnik grupe ili bande koji otkrije grupu, odnosno bandu pre nego što je u njenom sastavu ili za nju učinio krivično delo, može se osloboditi od kazne.\nIzrađivanje i nabavljanje oružja i sredstava namenjenih za izvršenje krivičnih dela\n(1) Ko oružje, rasprskavajuće materije, ili sredstva potrebna za njihovo pravljenje, kao i otrove za koje zna da su namenjeni za izvršenje krivičnog dela, izrađuje, nabavlja ili drugom omogućava da do njih dođe, kazniće se zatvorom od jedne do osam godina.\n(2) Ko napravi ili drugom ustupi lažni ključ, otpirač ili neko drugo sredstvo za provaljivanje, iako zna da je namenjeno za izvršenje krivičnog dela, kazniće se zatvorom do tri godine.\nUčestvovanje u skupini koja izvrši nasilje\n(1) Ko učestvuje u skupni ljudi koja zajedničkim delovanjem liši života neko lice, ili mu nanese tešku telesnu povredu, izvrši paljevinu, ošteti imovinu u većem obimu ili učini druga teška nasilja, ili koja pokuša da izvrši ovakva dela, kazniće se za samo učestvovanje zatvorom od tri meseca do pet godina.\n(2) Kolovođa skupine koja izvrši delo iz stava 1 ovog člana, kazniće se zatvorom od jedne do deset godina.\nNesprečavanje nereda na sportskom takmičenju ili drugom javnom skupu\n(1) Službeno ili odgovorno lice koje pri organizovanju sport-skog takmičenja ili drugog javnog skupa ne preduzme mere obezbeđenja kako bi se onemogućio ili sprečio nered, pa usled toga budu ugroženi život ili telo većeg broja ljudi ili imovina većeg obima, kazniće se zatvorom od tri meseca do tri godine.\n(2) Ako je izvršenjem dela iz stava 1 ovog člana došlo do nereda u kome je neko lice telesno povređeno ili je oštećena imovina većeg obima, učinilac će se kazniti zatvorom od šest meseci do pet godina.\nZloupotreba znaka za pomoć ili za opasnost\nKo zloupotrebi znak za pomoć ili znak za opasnost ili neosnovano poziva za pomoć u nameri da izazove izlazak državnih organa, protivpožarne ili druge nadležne organizacije, ili dovede do zaustavljanja saobraćaja, kazniće se novčanom kaznom ili zatvorom do šest meseci.\n(1) Ko napravi lažnu ispravu ili preinači pravu ispravu u nameri da se takva isprava upotrebi kao prava, ili ko lažnu ili preinačenu ispravu upotrebi kao pravu ili je nabavi radi upotrebe, kazniće se zatvorom do tri godine.\n(3) Ako je delo iz stava 1 ovog člana učinjeno u pogledu javne isprave, testamenta, menice, čeka, javne ili službene knjige ili druge knjige koja se mora voditi na osnovu zakona, učinilac će se kazniti zatvorom od tri meseca do pet godina.\nSmatraće se da čini delo falsifikovanja isprava i kazniće se po članu 233 ovog zakona:\n1) ko kakvu hartiju, blanket ili kakav drugi predmet na kome je neko lice stavilo svoj potpis neovlašćeno popuni kakvom izjavom koja ima vrednost za pravne odnose;\n2) ko drugog obmane o sadržaju kakve isprave i ovaj stavi svoj potpis na tu ispravu, držeći da se potpisuje pod kakvu drugu ispravu ili pod kakav drugi sadržaj;\n3) ko ispravu izda u ime kakvog lica bez njegovog ovlašćenja ili u ime lica koje ne postoji;\n4) ko kao izdavalac isprave uz svoj potpis stavi da ima kakav položaj ili čin ili zvanje iako nema takav položaj, čin ili zvanje, a ovaj ima bitni uticaj za dokaznu snagu isprave;\n5) ko ispravu načini na taj način što neovlašćeno upotrebi pravi pečat ili znak.\nNavođenje na overavanje neistinitog sadržaja\n(1) Ko dovođenjem u zabludu nadležnog organa učini da ovaj u javnoj ispravi, zapisniku ili knjizi overi štogod neistinito što ima da služi kao dokaz u pravnom saobraćaju, kazniće se zatvorom od tri meseca do pet godina.\n(2) Kaznom iz stava 1 ovog člana kazniće se ko ovakvu ispravu, zapisnik ili knjigu upotrebi iako zna da su neistiniti.\nIzdavanje i upotreba neistinitog lekarskog ili veterinarskog uverenja\n(1) Lekar ili veterinar koji izda neistinito lekarsko odnosno veterinarsko uverenje, iako zna da je ono neistinito, kazniće se zatvorom do jedne godine.\n(2) Ko upotrebi neistinito lekarsko odnosno veterinarsko uverenje iako zna da je neistinito, kazniće se novčanom kaznom ili zatvorom do šest meseci.\nKo se neovlašćeno i za nagradu bavi pružanjem pravne pomoći, kazniće se novčanom kaznom ili zatvorom do jedne godine.\nČl. 238 i 239\nOmetanje verskih obreda\nKo ometa ili spreči vršenje verskih obreda, kazniće se novčanom kaznom ili zatvorom do jedne godine.\nKo neovlašćeno vrši arheološka iskopavanja ili istraživanja arheoloških nalazišta, kazniće se zatvorom do tri godine.\n(1) Ko neovlašćeno prekopa, razruši, ošteti ili grubo povredi grob ili drugo mesto u kome se umrli sahranjuje, kazniće se novčanom kaznom ili zatvorom do jedne godine.\n(2) Kaznom iz stava 1 ovog člana kazniće se i ko neovlašćeno uništi, ošteti ili ukloni ili grubo povredi spomenik ili drugo spomen obeležje umrlom licu.\n(1) Službeno lice koje iskorišćavanjem svog službenog položaja ili ovlašćenja, prekoračenjem granice svog službenog ovlašćenja ili nevršenjem svoje službene dužnosti pribavi sebi ili drugom kakvu korist, drugom nanese kakvu štetu ili teže povredi drugog, kazniće se zatvorom od šest meseci do pet godina.\n(2) Ako je izvršenjem dela iz stava 1 ovog člana pribavljena imovinska korist u iznosu preko trista hiljada dinara, učinilac će se kazniti zatvorom od jedne do deset godina.\n(3) Ako je izvršenjem dela iz stava 1 ovog člana pribavljena imovinska korist u iznosu preko osamsto pedeset hiljada dinara, učinilac će se kazniti zatvorom najmanje tri godine.\n(4) Odgovorno lice u preduzeću, ustanovi ili drugoj organizaciji koje učini delo iz st. 1 i 3 ovog člana, kazniće se kaznom propisanom za to delo.\nSudija ili sudija porotnik koji u sudskom postupku u nameri da drugom pribavi kakvu korist ili da mu nanese kakvu štetu, donese nezakonit akt ili na drugi način prekrši zakon, kazniće se zatvorom od šest meseci do pet godina.\nProtivzakonito oslobođenje lica lišenog slobode\nSlužbeno lice koje protivzakonito oslobodi lice lišeno slobode koje mu je povereno na čuvanje, ili mu pomogne da pobegne, ili mu omogućava nedozvoljenu vezu ili prepisku radi pripremanja bekstva, kazniće se zatvorom od tri meseca do pet godina.\nNepreduzimanje mera za sprečavanje seksualne zloupotrebe lica lišenih slobode\nSlužbeno lice koje ne preduzme neophodne mere ili radnje da onemogući ili spreči seksualnu zloupotrebu lica lišenih slobode, kazniće se zatvorom od šest meseci do pet godina.\n(1) Službeno lice koje kršenjem zakona ili drugih propisa ili opštih akata, propuštanjem dužnosti nadzora ili na drugi način očigledno nesavesno postupa u vršenju službe, iako je bilo svesno ili je bilo dužno i moglo biti svesno da usled toga može nastupiti teža povreda prava drugog ili imovinska šteta, pa takva povreda, odnosno šteta u iznosu koji prelazi šezdeset hiljada dinara i na-stupi, kazniće se zatvorom do tri godine.\n(2) Ako je usled dela iz stava 1 ovog člana došlo do teške povrede prava drugog ili je nastupila imovinska šteta koja prelazi šeststo hiljada dinara, učinilac će se kazniti zatvorom od šest meseci do pet godina.\n(3) Odgovorno lice u ustanovi ili drugoj organizaciji osim onih koje se bave privrednom delatnošću koje čini delo iz st. 1 i 2 ovog člana kazniće se kaznom propisanom za to delo.\nProtivzakonita naplata i isplata\nSlužbeno lice koje od nekog naplati nešto što ovaj nije dužan da plati, ili naplati više nego što je dužan da plati, ili koje pri isplati ili predaji kakvih stvari manje isplati, odnosno preda, kazniće se zatvorom do tri godine.\n(2) Ako je delom iz stava 1 ovog člana pribavljena imovinska korist čija vrednost prelazi trista hiljada dinara, učinilac će se kazniti zatvorom od jedne do deset godina.\n(3) Ako je delom iz stava 1 ovog člana pribavljena imovinska korist u iznosu preko osamsto pedeset hiljada dinara, učinilac će se kazniti zatvorom najmanje tri godine.\n(4) Odgovorno lice u preduzeću, ustanovi ili drugoj organizaciji koje učini delo iz st. 1, 2 i 3 ovog člana, kazniće se kaznom propisanom za to delo.\n(1) Službeno lice koje u službenu ispravu, knjigu ili spis unese neistinite podatke ili ne unese kakav važan podatak, ili svojim potpisom, odnosno službenim pečatom overi službenu ispravu, knjigu ili spis sa neistinitom sadržinom, ili koje svojim potpisom odnosno službenim pečatom omogući pravljenje službene isprave, knjige ili spisa sa neistinitom sadržinom, kazniće se zatvorom od tri meseca do pet godina.\n(2) Službeno lice koje neistinitu službenu ispravu, knjigu ili spis upotrebi u službi kao da su istiniti, ili koje službenu ispravu, knjigu ili spis uništi, prikrije, u većoj meri ošteti ili na drugi način učini neupotrebljivom, kazniće se zatvorom od jedne do šest godina.\n(3) Odgovorno lice u preduzeću, ustanovi ili drugoj organizaciji koje učini delo iz st. 1 i 2 ovog člana, kazniće se kaznom propisanom za to delo.\n(1) Službeno lice koje neovlašćeno drugom saopšti, preda ili na drugi način učini dostupnim podatke koji predstavljaju službenu tajnu, ili koje pribavlja takve podatke u nameri da ih preda nepozvanom licu, kazniće se zatvorom od tri meseca do pet godina.\n(4) Službenom tajnom smatraju se podaci ili dokumenti koji su zakonom, drugim propisom ili odlukom nadležnog organa donesenim na osnovu zakona, proglašeni službenom tajnom i čije je odavanje imalo ili je moglo da ima štetne posledice za službu.\n(5) Odredbe st. 1 do 4 ovog člana primeniće se i prema licu koje je odalo službenu tajnu pošto mu je prestalo svojstvo službenog lica.\nProtivpravno prisvajanje stvari prilikom vršenja pretresa ili sprovođenja izvršenja\nSlužbeno lice koje prilikom pretresanja stana, prostorija ili lica, ili prilikom sprovođenja izvršenja u izvršnom postupku oduzme pokretnu stvar u nameri da njenim prisvajanjem pribavi sebi ili drugom protivpravnu imovinsku korist, kazniće se zatvorom od jedne do deset godina.\n(1) Ko u nameri da sebi ili drugom pribavi protivpravnu imovinsku korist prisvoji novac, hartije od vrednosti ili druge pokretne stvari koje su mu poverene u službi ili uopšte na radu u državnom organu, preduzeću, ustanovi ili drugoj organizaciji, kazniće se zatvorom od šest meseci do pet godina.\n(2) Ako je delom iz stava 1 ovog člana pribavljena imovinska korist koja prelazi trista hiljada dinara, učinilac će se kazniti zatvorom od jedne do deset godina.\nKo se neovlašćeno posluži novcem, hartijom od vrednosti ili drugim pokretnim stvarima koje su mu poverene u službi, ili uopšte na radu u državnom organu, preduzeću, ustanovi ili drugoj organizaciji ili ove stvari drugom neovlašćeno da na poslugu, kazniće se zatvorom od tri meseca do pet godina.\n(1) Ko primi nagradu ili kakvu drugu korist da, korišćenjem svog službenog ili društvenog položaja ili uticaja, posreduje da se izvrši ili ne izvrši neka službena radnja, kazniće se zatvorom od tri meseca do tri godine.\n(2) Ko koristeći svoj službeni ili društveni položaj i uticaj posreduje da se izvrši službena radnja koja se ne bi smela izvršiti, ili da se ne izvrši službena radnja koja bi se morala izvršiti, kazniće se zatvorom od šest meseci do pet godina.\n(3) Ako je za posredovanje iz stava 2 ovog člana primljena nagrada ili kakva druga korist, učinilac će se kazniti zatvorom od jedne do deset godina.\n(4) Nagrada ili imovinska korist, oduzeće se.\n(1) Službeno lice koje zahteva ili primi poklon ili kakvu drugu korist, ili koje primi obećanje poklona ili kakve koristi, da u okviru svog službenog ovlašćenja izvrši službenu radnju koju ne bi smelo izvršiti, ili da ne izvrši službenu radnju koju bi moralo izvršiti, kazniće se zatvorom najmanje jednu godinu.\n(2) Službeno lice koje zahteva ili primi poklon ili kakvu korist ili koje primi obećanje poklona ili kakve koristi da u okviru svog službenog ovlašćenja izvrši službenu radnju koju bi moralo izvršiti, ili da ne izvrši službenu radnju koju ne bi smelo izvršiti, kazniće se zatvorom od jedne do osam godina.\n(3) Službeno lice koje posle izvršenja, odnosno neizvršenja službene radnje, navedene u st. 1 do 3 ovog člana a u vezi s njom, zahteva ili primi poklon ili kakvu drugu korist, kazniće se zatvorom od tri meseca do tri godine.\n(4) Odgovorno lice u preduzeću, ustanovi ili drugoj organizaciji koje učini delo iz st. 1 do 4 ovog člana, kazniće se kaznom propisanom za to delo.\n(5) Primljeni poklon ili imovinska korist oduzeće se.\n(1) Ko službenom licu učini ili obeća poklon ili kakvu drugu korist da u okviru svog službenog ovlašćenja izvrši službenu radnju koju ne bi smelo izvršiti ili da ne izvrši službenu radnju koju bi moralo izvršiti, ili ko posreduje pri ovakvom podmićivanju službenog lica, kazniće se zatvorom od šest meseci do pet godina.\n(2) Ko službenom licu učini i obeća poklon ili kakvu drugu korist da u okviru svog službenog ovlašćenja izvrši službenu radnju koju bi moralo izvršiti ili da ne izvrši službenu radnju koju ne bi smelo izvršiti, ili ko posreduje pri ovakvom podmićivanju službenog lica, kazniće se zatvorom do tri godine.\n(3) Učinilac dela iz st. 1 i 2 ovog člana koji je dao mito na zahtev službenog lica i prijavio delo pre njegovog otkrivanja ili saznanja da je delo otkriveno, može se osloboditi od kazne.\n(4) Odredbe st. 1 do 3 ovog člana primenjuju se i kada je mito dato ili obećano odgovornom licu u preduzeću, ustanovi ili drugoj organizaciji ili službenom licu u saveznom organu.\n(5) Dati poklon ili imovinska korist oduzeće se a u slučaju iz stava 3 ovog člana može se vratiti licu koje je dalo mito.\nGlava dvadeset prva A\nKorupcija u organima uprave\n(1) Službeno lice koje u vršenju poslova uprave iskoristi svoj službeni položaj ili prekorači svoje službeno ovlašćenje ili ne vrši svoje službene dužnosti i na taj način pribavi kakvu korist za sebe ili drugoga, kazniće se zatvorom od jedne do pet godina.\n(2) Ako je izvršenjem dela iz stava 1 ovog člana pribavljena imovinska korist u iznosu preko dvesta hiljada dinara, učinilac će se kazniti zatvorom od jedne do deset godina.\n(3) Ako je izvršenjem dela iz stava 1 ovog člana pribavljena imovinska korist u iznosu preko šest stotina hiljada dinara, učinilac će se kazniti zatvorom najmanje tri godine.\nNenamensko raspolaganje sredstvima iz budžeta\n(1) Službeno lice koje iskoristi svoj službeni položaj ili prekorači svoje službeno ovlašćenje ili ne vrši svoje službene dužnosti u postupku raspolaganja sredstvima iz budžeta ili drugim sredstvima u državnoj svojini i na taj način pribavi kakvu korist za sebe ili drugoga, kazniće se zatvorom od jedne do pet godina.\n(1) Službeno ili odgovorno lice koje iskoristi svoj položaj ili prekorači svoje ovlašćenje ili ne vrši svoje dužnosti u postupku javne nabavke ili u postupku za izbor izvođača radova ili davaoca usluga i na taj način pribavi kakvu korist za sebe ili drugoga, kazniće se zatvorom od jedne do pet godina.\nKorupcija u postupku privatizacije\n(1) Službeno lice koje iskoristi svoj službeni položaj ili prekorači svoje službeno ovlašćenje ili ne vrši službene dužnosti u po-stupku promene vlasništva društvenog ili državnog kapitala i na taj način pribavi kakvu korist za sebe ili drugoga, kazniće se zatvorom od jedne do pet godina.\n(1) Sudija, sudija porotnik, javni tužilac ili zamenik javnog tužioca koji u vezi sa donošenjem sudske odluke ili drugim po-stupanjem u vršenju njegove dužnosti pribavi kakvu korist za sebe ili drugoga, kazniće se zatvorom od jedne do pet godina.\nZloupotreba funkcije branioca ili punomoćnika\n(1) Branilac ili punomoćnik koji u nameri da utiče na ishod postupka pred sudom ili drugim državnim organom obeća ili pri-bavi kakvu korist veštaku, svedoku ili drugom licu da bi ono uticalo na ishod postupka, kazniće se zatvorom od jedne do pet godina.\n(2) Ako branilac ili punomoćnik izvršenjem dela iz stava 1 ovog člana pribave imovinsku korist u iznosu preko dvesta hiljada dinara, kazniće se zatvorom od jedne do deset godina.\n(3) Ako branilac ili punomoćnik izvršenjem dela iz stava 1 ovog člana pribave imovinsku korist u iznosu preko šest stotina hiljada dinara, kazniće se zatvorom najmanje tri godine.\n(1) Zdravstveni radnik u ustanovi zdravstvene zaštite čiji je osnivač Republika Srbija koji uslovi pružanje zdravstvene usluge ili iskoristi svoj položaj u ustanovi da bi pružio privatne zdravstvene usluge i na taj način pribavi kakvu korist za sebe ili drugoga, kazniće se zatvorom od jedne do pet godina.\n(4) Kaznama propisanim u st. 1, 2 i 3 ovog člana kazniće se i zdravstveni radnik u ustanovi zdravstvene zaštite čiji je osnivač Republika Srbija koji u vezi sa pružanjem zdravstvene usluge pribavi kakvu korist za sebe ili drugoga.\nKorupcija u prosveti\n(1) Nastavnik ili drugo lice u obrazovnoj ustanovi koje pri ocenjivanju uspeha učenika ili studenata zloupotrebi svoj položaj i na taj način pribavi kakvu korist za sebe ili drugoga, kazniće se zatvorom od jedne do pet godina.\n(2) Kaznom iz stava 1 ovog člana kazniće se i drugo lice u obrazovnoj ustanovi koje utiče na nastavnika ili drugo lice pri ocenjivanju učenika ili studenata i time pribavi kakvu korist za sebe ili drugoga.\n(3) Ako je izvršenjem dela iz st. 1 i 2 ovog člana pribavljena imovinska korist u iznosu preko dvesta hiljada dinara, učinilac će se kazniti zatvorom od jedne do deset godina.\n(4) Ako je izvršenjem dela iz st. 1 i 2 ovog člana pribavljena imovinska korist u iznosu preko šest stotina hiljada dinara, učinilac će se kazniti zatvorom najmanje tri godine.\nUgovaranje ishoda takmičenja\n(1) Ko ugovori ishod sportskog ili drugog takmičenja i na taj način pribavi kakvu korist za sebe ili drugoga, kazniće se zatvorom do tri godine.\n(2) Ako je izvršenjem dela iz stava 1 ovog člana pribavljena imovinska korist u iznosu preko dvesta hiljada dinara, učinilac će se kazniti zatvorom od šest meseci do pet godina.\n(3) Ako je izvršenjem dela iz stava 1 ovog člana pribavljena imovinska korist u iznosu preko šest stotina hiljada dinara, učinilac će se kazniti zatvorom od jedne do deset godina.\n(1) Pravne posledice osude koje se na osnovu zakona Republike Srbije odnose na prestanak ili gubitak određenih prava (član 89 stav 1 Krivičnog zakona Socijalističke Federativne Republike Jugoslavije) i koje su nastupile usled osude za određena krivična dela ili na određene kazne pre stupanja na snagu ovog zakona ostaju i dalje u važnosti.\n(2) Pravne posledice osude koje se na osnovu zakona Republike Srbije sastoje u zabrani sticanja određenih prava (član 89 stav 2 Krivičnog zakona Socijalističke Federativne Republike Jugoslavije) i koje su nastupile usled osude za određena krivična dela ili na određene kazne pre stupanja na snagu ovog zakona, ostaju i dalje u važnosti sa izuzetkom iz stava 3 ovog člana.\n(3) Danom stupanja na snagu ovog zakona prestaju pravne posledice osude koje se sastoje u zabrani sticanja određenih prava a koje su na osnovu zakona Republike Srbije nastupile pre stupanja na snagu ovog zakona uz osude kojima je izrečena novčana kazna kao glavna kazna ili uslovna osuda ili sudska opomena ili je izvršilac oglašen krivim a oslobođen od kazne.\n(4) Prema maloletnicima koji se u vreme stupanja na snagu ovog zakona nalaze na izvršenju vaspitne mere upućivanja u vaspitno-popravni dom sud može primeniti uslovni otpust u smislu odredaba ovog zakona.\n(5) Odredbe člana 264a Krivičnog zakonika ("Službeni list FNRJ", br. 31/59, 37/62 i "Službeni list SFRJ" br. 15/65, 15/67, 20/69 i 11/73) ostaju na snazi do donošenja i stupanja na snagu novog republičkog zakona o zaštiti kulturnih dobara.\n(6) Odredbe o zaštitnom nadzoru uz uslovnu osudu primenjivaće se od dana kada to posebnim zakonom bude određeno, a najkasnije od 1. januara 1980. godine.\nOvaj zakon stupa na snagu danom objavljivanja u "Službenom glasniku Socijalističke Republike Srbije", a primenjivaće se od 1. jula 1977. godine.\nKrivičnog zakona Socijalističke Republike Srbije\n("Sl. glasnik RS", br. 24/84)\nOkružni sudovi završiće postupak po predmetima primljenim zaključno sa 30. junom 1984. godine koji bi primenom ovog zakona pripali u nadležnost opštinskih sudova.\n("Sl. glasnik RS", br. 51/87)\nOkružni sudovi završiće postupak po predmetima primljenim zaključno sa 31. decembrom 1987. godine koji bi primenom ovog zakona pripali u nadležnost opštinskih sudova.\n("Sl. glasnik RS", br. 28/89)\nOkružni sudovi završiće postupak po predmetima primljenim zaključno sa 30. septembrom 1989. godine, koji bi primenom ovog zakona pripali u nadležnost opštinskih sudova.\nPredmeti koji nisu pravosnažno završeni do stupanja na snagu ovog zakona, a u kojima su primenjene krivično-pravne odredbe pokrajinskih zakona kojima su uređeni odnosi koji se na osnovu Amandmana XXXIII tačka 7 na Ustav Socijalističke Republike Srbije uređuju za teritoriju Socijalističke Republike Srbije dovršiće se po odredbama ovog zakona, osim u slučajevima u kojima je pokrajinski zakon blaži za učinioca.\n("Sl. glasnik RS", br. 21/90)\nOkružni, odnosno viši sudovi, završiće postupak po predmetima primljenim do stupanja na snagu ovog zakona koji bi primenom ovog zakona pripali u nadležnost opštinskih sudova.\nKrivičnog zakona Republike Srbije\n("Sl. glasnik RS", br. 23/93)\nOkružni sudovi završiće postupak u predmetima primljenim do dana stupanja na snagu ovog zakona za koje su, po zakonu, bili nadležni na dan prijema predmeta.\n("Sl. glasnik RS", br. 67/93)\n("Sl. glasnik RS", br. 47/94)\n1. Zakon o objavljivanju spisa, portreta, fotografija, filmova i fonograma ličnog karaktera ("Službeni glasnik SRS", broj 28/80);\n2. Odredbe čl. 150-157 Zakona o kulturnim dobrima ("Službeni glasnik SRS", br. 6/90);\n3. Odredba člana 24 Zakona o kinematografiji ("Službeni glasnik RS", broj 46/91).\n("Sl. glasnik RS", br. 39/2003)\n("Sl. glasnik RS", br. 67/2003)